Vreme 1077 - Parada ponosa 2011.: Neslaganje oko parade i ponosa\nDa Srbija ima većih problema od gej parade niko ne spori. Ali, vlast koja se pravda teškim ekonomskim i političkim trenutkom, prenebregava da je stvaranje povoljnog političkog i ekonomskog ambijenta – njen posao i da snosi (verovatno najveći) deo odgovornosti što Srbija ima većih problema od gej parade. Priznanje poraza je i to što je država odbijanjem da pruži nedvosmislenu podršku ista ona čiji Ustav garantuje slobodu okupljanja svojim građanima, ista ona koja je usvojila Zakon o zabrani diskriminacije u kom je izričito navedena i diskriminacija na osnovu seksualne orijentacije\nTreću godinu zaredom, kako se letnja sezona približi kraju, u Srbiji počinje "sezona parade", doba koje se poklapa sa miholjskim letom, ali od blagosti i topline ovog dela godine nema baš ništa. Naprotiv, sve u vezi sa gej paradom u Srbiji po emocijama je uzavrelo do tropskih razmera, a po količini razumnih argumenata – sibirski pusto i hladno. Organizacioni odbor Parade ponosa 2011. potvrdio je da radi na organizaciji ovogodišnje parade i da će datum i mesto održavanja biti poznati nakon što bude obavljena procena bezbednosnih službi.\nSasvim predvidivo, najava ovogodišnje parade isprovocirala je brojne reakcije i komentare političara, u kojima se, kao i ranijih godina, mešaju babe i žabe i ne razlikuje bitno od nebitnog. Jedina razlika u odnosu na prethodne godine jesu faktori kojih do sada u polemikama oko Parade ponosa nije bilo u priči: dubina ekonomske krize u Srbiji, blizina izbora i pojačana nervoza oko neizvesne kandidature Srbije za pristupanje EU, nakon što je ispunjen najvažniji, haški uslov.\nZAGREVANJE: Prva nervozna reakcija stigla je od ministra unutrašnjih poslova Ivice Dačića, koji je rekao da MUP neće obezbeđivati Paradu ponosa dok se o njenom održavanju ne postigne konsenzus svih faktora i upozorio da organizacija Parade nosi ozbiljne bezbednosne rizike. "Mi ćemo prihvatiti sve, ali bez konsenzusa o tome ne pada nam na pamet da šaljemo policajce da budu glineni golubovi", rekao je Dačić i dodao da policija neće obezbeđivati Paradu dok se o njoj ne izjasne Skupština Beograda, odnosno gradonačelnik Dragan Đilas, predsednik Boris Tadić i vlada Srbije. "Zar treba 5000 policajaca da krvari na ulici, a posle drugi da daju izjave da nije trebalo organizovati Paradu ponosa? Pa, hoće li sad načelnik Policijske uprave da odlučuje da li je to ili nije ljudsko pravo? Ako smo se dogovorili tako, onda svi treba da stanemo jedni iza drugih", izjavio je Dačić.\nNA SVOJOJ STRANI: Ivica Dačić,...\nNa Dačićevu izjavu prvi je reagovao gradonačelnik Beograda Dragan Đilas, koji se i prošle godine istakao izjavama koje nisu išle u prilog Paradi ponosa. Gostujući u "Beogradskoj hronici" Radio-televizije Srbije, Đilas je rekao da Srbija ima većih problema od gej parade i da on kao gradonačelnik nikada neće podržati bilo koju manifestaciju koja može da ugrozi bezbednost Beograđana. "Ovo je zemlja u kojoj treba da se borimo za nova radna mesta, za prava naše manjine na Kosovu koja su ugrožena, ovo je danas zemlja u kojoj su neki ljudi primorani da rade u stranim kompanijama za 17.000 dinara, a mi već danima slušamo priče hoće li gej parada biti održana ili ne", rekao je Đilas za RTS i dodao da "nije sporno da li neka manjinska grupacija ima neko pravo ili ne, jer je to definisano zakonom".\n"Pitanje je da li takva manifestacija može da se održi u Beogradu, a da nisu ugrožena materijalna dobra, pripadnici gej populacije, policajci i građani Beograda? Da li smo mi došli do toga da oni mogu slobodno da šetaju, da ne budu u nekom improvizovanom kavezu kao prošle godine, da ne bude ceo grad razoren." Gradonačelnik Beograda je dodao da ne vidi taj pomak u našem društvu za poslednjih godinu dana. "Policija je ta koja treba da kaže da li se iz bezbednosnih razloga ta parada može održati ili ne. Posao gradonačelnika podrazumeva zaštitu ljudi i materijalnih dobara i nikada neću podržati bilo koju manifestaciju koja nosi opasnost da ugrozi bezbednost Beograda i Beograđana", rekao je Đilas.\nČEMU FRKA?: Svega nekoliko dana nakon Đilasove izjave oglasila se njegova Demokratska stranka saopštenjem koje je u priličnoj suprotnosti od onoga što je on rekao. Demokratska stranka smatra da je polemika koja se trenutno vodi oko Parade ponosa bespotrebna i kontraproduktivna, stoji u saopšenju ove stranke: "Stranke vladajuće koalicije i sve institucije su već prošle godine zauzele stav i jasno ga iskazale, tako da to danas predstavlja nametnutu dilemu", istakli su u DS-u i dodali da u demokratskom društvu svako ima pravo na izražavanje sopstvenog stava i opredeljenja i da zbog toga ne bude diskriminisan niti na bilo koji način ugrožen. Demokratska stranka izrazila je očekivanje da će institucije biti dorasle ovom zadatku i da će Parada proći na miran način, "ali očekujemo i od svih onih koji imaju drugačije mišljenje da ne šire mržnju i ne izazivaju nasilje". DS smatra da je "interes svih nas da Srbija pokaže svoje demokratsko lice, da svako na miran način iskazuje svoje stavove i da tom prilikom ničiji život ni imovina ne budu ugroženi".\nMogućnost ponovnog održavanja Parade ponosa u Beogradu izazvala je omanju buru u Ujedinjenim regionima Srbije. Prvo je Miroslav Čučković, član Gradskog veća Beograda, inače član URS-a, izjavio da bi njegova stranka podržala zabranu Parade i javno predložio da se ona zabrani po ugledu na zabranu štrajkova i blokade puteva. Onda je Željko Ivanji, poslanik URS-a u Skupštini Srbije, jedan od onih koji su i prošle godine podržali gej paradu, izjavio da održavanje Parade ponosa nije stranačko pitanje i zato niko nema prava da govori u ime stranke, pa ni Miroslav Čučković. "On je javno izrazio svoje lično mišljenje, kao što ću vam i ja reći da sam ubeđen da država mora da omogući održavanje te manifestacije i da oko te njene dužnosti ne sme biti nikakve polemike", rekao je Ivanji i dodao da jedino oni koji žele da učestvuju na Paradi znaju da li ona treba da se održi ili ne, a da država ima svoj aparat i da je dužna da obezbedi skup: "Postoji teza, koju mnogi političari iznose, da država ima preča posla. I to je tačno, ali šta će mi most u mom gradu ukoliko će me neko sutra baciti s njega jer mu se ne dopadaju moja tolerancija i zalaganje za prava manjina. Šta će mi vrtić ako će moje dete sutra neko ismevati jer mu je otac podržao gej paradu. Prava homoseksualaca su ugrožena, a ako živite u atmosferi mogućeg premlaćivanja i nasilja, onda je ta manifestacija još više opravdana." Zvaničan stav URS-a jeste da svako ima pravo da mirno izrazi svoj stav, a sloboda okupljanja ne sme biti dovedena u pitanje.\nIvan Andrić, potpredsednik LDP-a, izjavio je za beogradski dnevnik "Danas" da nema dileme da će Parada ponosa biti održana. U suprotnom bi, kako kaže, "država kapitulirala pred huliganima". "Izjave Dragana Đilasa o tome da bi tu manifestaciju trebalo zabraniti tretiraćemo kao njegov populistički ispad, s obzirom na to da DS podržava Paradu ponosa", istakao je Andrić i dodao da će LDP kao stranka koja učestvuje u gradskoj vlasti u Beogradu insistirati da tehničke pripreme proteknu u najboljem redu, a "onima koji imaju i najmanju sumnju zašto Parada mora da se održi, poručujem da bi sve drugo bilo kapitulacija i odavanje utiska o slabosti države".\n...Dragan Marković Palma\nI ove godine pokrenut je sada već uobičajen arsenal reakcija lidera Jedinstvene Srbije i gradonačelnika Jagodine Dragana Markovića Palme, koji je po ko zna koji put ponovio da je homoseksualnost bolest, a i danas ga pamtimo po briljantnom uvidu u situaciju u svom gradu, od pre dve godine, kada je, govoreći o LGBT populaciji, izjavio da toga u Jagodini nema. Zbog homofobičnih izjava, protiv Markovića Palme tužbe su najavili organizatori Parade ponosa i udruženje Gej-strejt alijansa.\nOTVORENA PODRŠKA: Poverenica za zaštitu ravnopravnosti Nevena Petrušić pozvala je u četvrtak sve, a posebno organe vlasti i javne poslenike, da svojim delovanjem i javnim nastupima doprinesu da se ovogodišnja Parada ponosa u Beogradu održi u bezbednom okruženju. U saopštenju iz kabineta poverenice posle sastanka sa članovima organizacionog odbora "Parade ponosa 2011" Goranom Miletićem i Bobanom Stojanovićem, navodi se da je ona podržala održavanje Parade ponosa. Oni su poručili da Parada ponosa ne postoji, kako se navodi, radi iskazivanja seksualne orijentacije i životnog stila već da se javnosti skrene pažnja na široko rasprostranjenu diskriminaciju LGBT populacije i da se promovišu ljudska prava i slobode.\nS obzirom na sve suprotstavljene reakcije i na to da kao i prošle godine, i vlada i Skupština Srbije ćute, jasno je da nema govora o nedvosmislenoj političkoj podršci održavanju Parade. Za prethodni vikend, beogradske vlasti najavile su sastanak sa predstavnicima organizacionog odbora, ali on nije održan zbog odsustva gradonačelnika Dragana Đilasa. Vlada se ne izjašnjava, a ministar policije Ivica Dačić kaže da "policija ne može da donese konačnu odluku o njenom održavanju", kao i da je reč o događaju "na kome može doći do ozbiljnih incidenata". Kako "Blic" saznaje, u gradskim službama u Beogradu počele su tehničke pripreme i dogovori vezani za održavanje Parade ponosa, ali bez nedvosmislene političke podrške nije izvesno da li ona može da se održi.\nOrganizatori, ipak, kažu da, što se njih tiče, dileme nema. Član Organizacionog odbora Parade ponosa 2011. Goran Miletić izjavio je da ih ništa neće naterati da odustanu od ovogodišnje parade i da organizatori ove godine očekuju da će biti manje nasilja i incidenata nego prošle, i naveo da preduzimaju sve mere da tako i bude. "Ne može se čekati povoljan društveni i politički kontekst da se Parada održi, jer onda nikada ne bi bilo pravo vreme", rekao je Miletić: "Za sve je potrebno vreme, pa i za Paradu ponosa. Tako je bilo u svim državama Evrope, a očigledno će tako biti i u Srbiji", ocenio je on. Prema njegovim rečima, diskriminacija nikada neće biti iskorenjena, bez obzira na to da li je reč o LGBT populaciji, Romima ili licima sa invaliditetom: "Ono za šta se svi borimo jeste da postoje mehanizmi za zaštitu od diskriminacije koji funkcionišu", poručio je Miletić.\nDa Srbija ima većih problema od gej parade niko ne spori. Takva tvrdnja, osim što bi bila netačna, istovremeno je i nepristojna. Međutim, pozivanje na tešku ekonomsku i političku situaciju kao razlog zbog kog održavanje parade ispada neumesno, naročito kada dolazi od ljudi koji obavljaju izvršnu vlast, predstavlja dvostruko priznavanje poraza. Jer, vlast koja se pravda teškim ekonomskim i političkim trenutkom, prenebregava da je stvaranje povoljnog političkog i ekonomskog ambijenta – njen posao i da snosi (verovatno najveći) deo odgovornosti što Srbija ima većih problema od gej parade. Priznanje poraza je i to što je država odbijanjem da pruži nedvosmislenu podršku ista ona čiji Ustav garantuje slobodu okupljanja svojim građanima, a to je i ista ona država koja je usvojila Zakon o zabrani diskriminacije u kom je izričito navedena i diskriminacija na osnovu seksualne orijentacije. Drugim rečima, ne dajući podršku paradi, država Srbija uskraćuje podršku samoj sebi, sopstvenom Ustavu i zakonima. Ili, kako kaže sociolog Vladimir Ilić: "Mada je tačno da Srbija ima većih problema od održavanja Parade ponosa, nesmetano i slobodno održavanje Parade pokazalo bi da je najveći problem Srbije, odsustvo pravne države, u znatnoj meri otklonjen." ("Peščanik", 21. avgust 2011)\nDruga vrsta problema jeste zabuna koju izjave ljudi iz vlasti stvaraju oko toga ko je odgovoran za moguće incidente na samoj paradi. Prema mišljenju Dragana Đilasa, Parada ponosa je skup koji ugrožava bezbednost Beograđana. Međutim, da li je baš parada ono što preti Beogradu? Miran skup nekoliko stotina ljudi na za to unapred određenom mestu, teško da može da poremeti čak i nesmetano funkcionisanje saobraćaja u gradu, a kamoli bezbednost. Prebacivanje odgovornosti za eventualne nemire sa huligana na organizatore Parade, u najmanju je ruku nekorektno. U svojoj krajnjoj posledici, to je još jedno priznanje poraza i nemoći države i još jedno davanje legitimiteta huliganima i agresivcima, kao da su moćan društveni i politički faktor pred kojim se povlače i pravo i zakon. Sve i da na kraju država prizna da nije u stanju da zaštiti prava jednog dela svojih građana, bilo bi bar pošteno razgraničiti to ko ugrožava bezbednost i remeti mir, a to sigurno nisu ni organizatori ni učesnici Parade ponosa.\nGej parada u Stokholmu >\nVelika šarena žurka\n>> Faktori kojih do sada u polemikama oko Parade ponosa nije bilo u priči: dubina ekonomske krize u Srbiji, blizina izbora i pojačana nervoza oko neizvesne kandidature Srbije za pristupanje EU


Početak vakcinacije u JZU Bolnica Zvornik - JZU bolnica Zvornik\nDanas je u prostorijama JZU Bolnica Zvornik započet proces imunizacije medicinskog osoblјa naše ustanove.\nPrioritet pri vakcinaciji imali su zdravstveni radnici Kovid odjelјenja, koji su u najvećem riziku od obolјevanja virusom korona.\nKako je i planirano, prvu dozu vakcine dobila je dr Nataša Ivanović, zamjenik direktora JZU Bolnica Zvornik, koja je izjavila da se zahvalјuje institucijama Republike Srpske, da kao lјekar vjeruje u vakcinu i da se nada da će uskoro krenuti masovna vakcinacija zdravstvenog sektora, kao i cjelokupnog stanovništva Republike Srpske, kao i da je vakcinacija važan korak pri suzbijanju pandemije izazvane virusom korona i povratak u normalan život.\nDirektor zvorničke bolnice, Ivan Popović zahvalio se, u ime ustanove i zaposlenih radnika, Vladi Republike Srpske i Ministarstvu zdravlјa i socijalne zaštite za uložene napore da se obezbjede potrebne doze vakcina.\nOvom prilikom se zahvalјujemo predsjedniku Republike Srbije, gdinu Aleksandru Vučiću i predsjedavajućem Predsjedništva Bosne i Hercegovine, gdinu Miloradu Dodiku, te saradnji ove dvije Vlade, što su omogućili vakcinisanje i početak imunizacije naših zdravstvenih radnika u Srbiji.


U Opštini Srbac realizovano više projekata - Akta.ba\n10.08.2018. 09:26 / Izvor: SRNA\nVlada Republike Srpske je po različitim osnovama iz Razvojnog programa i budžeta do sada u Srbac uložila oko 64 miliona KM, a ove godine je samo za sanaciju lokalnog puta Sitneši - Gornji Srđevići u dužini 8.500 metara izdvojila 726.967 KM, rečeno je Srni u opštini Srbac.\n"Za sanaciju zgrade Javne ustanove Centar za socijalni rad Srbac izdvojeno je 96.455 KM", istakli su u opštini Srbac.\n"Sredstva su obezbijeđena od Projekta razvoja ruralnog poslovanja - III komponenta Razvoj seoske infrastrukture, koji implementira Ministarstvo poljoprivrede, šumarstva i vodoprivrede Srpske, a finansira Međunarodni fond za razvoj poljoprivrede /IFAD/ uz učešće opštine Srbac i građana", rečeno je u Opštinskoj upravi Srbac.\nU Vladi Republike Srpske Srni je potvrđeno da je po različitim osnovama iz Razvojnog programa i iz budžeta do sada u opštinu Srbac uloženo oko 64 miliona KM, a posredstvom kreditnih linija Investiciono-razvojne banke /IRB/ plasirano je još oko 31 milion KM.\nKroz aktivnosti podrške privredi, među kojima su podsticaj izvoza, sufinansiranje preduzeća za proizvodnju tekstila, kože i obuće, na području Srpca je izdvojeno oko 2,4 miliona KM, a za subvencije električne energije za socijalno ugroženo stanovništvo oko 400.000 KM.\nPosredstvom Fonda za profesionalnu rehabilitaciju, osposobljavanje i zapošljavanje invalida od 2006. godine do danas, u opštini Srbac zaposlene su 42 osobe sa invaliditetom, što je finansirano sa 120.000 KM.


mba dissertation custom term paper writing the help essay prompts write my papers consumer reports resume writing services write my business paper academic ghostwriting services custom writing best research paper writing services academic writing services\nUdruženje Danube Soya Inovacije Saradnja na projektima LENA\nLENA-Lokalna ekonomija i očuvanje prirode u regionu Dunava\nU okviru LENA projekta – Lokalna ekonomija i očuvanje prirode u regionu Dunava – 17 projektnih partnera iz 9 različitih podunavskih zemalja (Austrija, Bugarska, Rumunija, Mađarska, Nemačka, Srbija, Slovenija, Ukrajina, i Hrvatska) je postavilo osnove internacionalne saradnje čiji je cilj povezivanje prirode i ljudi radi podsticanja njihovog blagostanja i ekonomskog napretka. Glavni cilj LENA projekta je pružanje inovativnih rešenja za razvoj ekonomskih aktivnosti u zaštićenim područjima duž Dunava i njegovih pritoka koja doprinose očuvanju prirode.\nUz budžet od 2.45 miliona evra i finansiranje od strane Dunavskog transnacionalnog programa, projekat će povezati partnere iz lokalnih vlasti, institucija za upravljanje zaštićenim područjima i organizacija za razvoj lokalne ekonomije i ekologije kako bi se:\nPodsticalo prikupljanje i povećavanje znanja kroz pilot aktivnosti,\nRazvile metode za održivu upotrebu resursa u zaštićenim područjima i\nUnapredili osnovni uslovi za održivu upotrebu zaštićenih područja.\nNeke od planiranih aktivnosti u okviru partnerstva duž Dunava će se odnositi na razvoj turizma i održivog prevoza u regionu kroz upotrebu električnih biciklova i stvaranje mogućnosti za ostvarivanje prihoda na održiv način i upravljanje prirodnim resursima sa naglaskom na poljoprivredu, sakupljanje samoniklog bilja i ribolov. Pilot projekti za poslovne inicijative će se implementirati u 11 zona iz Natura 2000 mreže. Realizacija projekta je počela 1. januara 2017. godine, i trajaće naredne dve i po godine.\nDonau Soja ima čast da doprinese ovom projektu razvijanjem održivih lanaca vrednosti u poljoprivredi u zaštićenim područjima kroz prenos znanja i najboljih praksi u održivoj proizvodnji soje u skladu sa zaštitom životne sredine, sertifikaciju i označavanje proizvoda domaćeg porekla uz istovremeno omogućavanje pristupa tržištu proizvoda sa dodatnom vrednosti i podizanje svesti o kvalitetu, poreklu i vrednostima ovih proizvoda.


SZO: Severna i Južna Amerika najteže pogođene pandemijom\nIzvor: Radio Televizija Vojvodine, 13.Jun.2020, 04:23\nIzvršni direktor SZO Majk Rajan rekao je da je virus "jako aktivan" u Centralnoj i Južnoj Americi i ukazao na probleme u Brazilu i Meksiku, prenosi Rojters.\n>> Pročitaj celu vest na sajtu Radio Televizija Vojvodine << />On je dodao da je pandemija u usponu, posebno na jugu planete, i istakao da neke zemlje imaju problem sa ukidanjem restriktivnih mera karantina pošto beleže porast broja zaraženih.\nKako je naveo, trenutna situacija u Brazilu, jednom od globalnih žarišta pandemije, izaziva sve veću zabrinutost, naročito u gusto naseljenim gradovima.\nRajan je dodao da se zdravstveni sistem te zemlje "i dalje nosi" sa virusom, iako su neka odeljenja intenzivne nege u kritičnoj fazi i pod teškim pritiskom pošto je popunjeno više od 90 odsto bolničkih ležajeva.\nRajan je rekao da postoji pritisak na vlade nekih zemalja da vrate život u normalu, posebno kako bi smanjile ekonomsku štetu, do koje je dovela kriza.\n"Postoji pažljiva ravnoteža između zadržavanja ljudi kod kuće i negativnog efekta toga na ekonomiju i društvo. To nije jednostavna ravnoteža. Ne postoje tačni odgovori", rekao je Rajan.\nU Meksiku je, u međuvremenu, potvrđeno skoro 130.000 slučajeva korona virusa, a više od 15.000 ljudi je preminuo, navodi SZO.\nBrazil je druga najgore pogođena zemlja na svetu sa više od 800.000 zaraženih i 41.000 preminulih, pokazuju podaci Rojtersa.\nSAD su zemlja koja je najteže pogođena pandemijom na svetu, sa više od dva miliona obolelih i skoro 114.000 preminulih.\nNoviMagazin.rs: Gebrejesus: Teško je boriti se protiv virusa u podeljenom svetu\nSrbijaDanas.com: SIROMAŠNE ZEMLJE TAKOĐE IMAJU PRAVO NA LEČENJE! SZO: Vakcine da budu dostupne kao globalno javno dobro\nRadio Televizija Vojvodine: SZO zabrinuta zbog podela širom sveta koje koronavirus stvara\nB92: "Nevidljiv, veoma mali virus koji izaziva rasulo"


Ministar Šutanovac primio novounapređene generale\nNaslovna » INFO » Događaji » Ministar Šutanovac primio novounapređene generale\nMinistar odbrane Dragan Šutanovac primio je danas novounapređene brigadne generale: Branka Andrića, načelnika Uprave za organizaciju, Dragana Vladisavljevića, zamenika direktora Vojnoobaveštajne agencije, Mlađena Niševića, načelnika štaba Komande za obuku, Srđana Novakovića, načelnika Uprave za opštu logistiku i Dušana Stojanovića, komandanta 2. brigade KoV i uručio im ukaze o unapređenju.\nMinistar Šutanovac je uz čestitke istakao da će zajedničkim snagama nastaviti da rade na sprovođenju reformi sistema odbrane kakav država Srbija zaslužuje. On je posebno naglasio važnost završetka procesa profesionalizacije Vojske Srbije do kraja ove godine, koji je prioriteni zadatak celog sistema odbrane u narednom periodu.\nUvođenjem novog sistema vrednosti u budućnosti će se mnogo teže sticati visoki činovi. Shodno tome ministar je izrazio očekivanje da će novounapređeni brigadni generali nastaviti sa podizanjem ugleda Vojske Srbije i profesije.\nINFO Događaji Ministar Šutanovac primio novounapređene generale


Kotorani protiv Partizana žele još jedan "brejk" - Vijesti.me\nREGIONALNA A1 LIGA: PRIMORAC U BEOGRADU, BUDVA ČEKA MLADOST\nPrimorac je pobjedom nad Budvom u prošlom kolu napravio veliki korak ka opstanku, ali daleko od toga da je sve riješeno kada je u pitanju borba u donjem dijelu tabele u regionalnoj A1 ligi.\nPočeo je drugi dio sezone, a Kotorane čeka još jedno gostovanje protiv ekipe koja bije bitku za opstanak - igraće u Beogradu sa Partizanom (19.30 časova), koji već 11 utakmica ne zna za trijumf u A1 ligi i Ligi šampiona.\n"Crno-bijeli" u tom nizu imaju remi (protiv Jadran Carina u Igalu) i 10 poraza, pa je jasno da Primorac ovaj meč dočekuje u boljem momentu, bez obzira na to što je beogradski sastav slavio u prvom dijelu sezone sa 10:7.\nAko trijumfuje kotorski tim će preskočiti Partizan i zauzeti šesto mjesto na tabeli.\n"Moramo sa budemo uporni, da ne dozvolimo Partizanu da se razigra, jer može da bude nezgodan. Protivnik ima opasan tim i potrebna je maksimalna koncentracija na oba dijela bazena. Upisali smo pobjede u posljednja dva kola i želimo da na Banjiici nastavimo niz", rekao je jedan od iskusnijih u Primorcu Marko Gopčević.\nBudva je poslije poraza od Primorca u crnogorskom derbiju ostala zakovana za dno sa samo tri boda, a sada u crnogorsku metropolu turizma stiže drugoplasirana Mladost i favorit je u ovom duelu (18h).\n"Mladost je veoma jak tim, po meni ima kvalitet i za Ligu šampiona. Mislim, ipak, da nismo bez šansi i da nam je forma u usponu. Za nas je važniji duel sa Primorjem u narednom kolu, pa ova utakmica može da posluži kao prava priprema za meč u Rijeci. Svakako nema predaje, Mladost nije nepobjediva, a mi smo već protiv Juga pokazali da u ovakvim mečevima imamo šta da pokažemo", istakao je bek Budve Danilo Adžić.\nAdžić je povratnik u tim nakon dva meča kazne zbog „brutalitija“ u finalu Kupa Crne Gore protiv Jadrana.\n"U drugačijem smo sastavu u odnosu na finiš 2017. godine i mislim da je ovo prva utakmica u sezoni u kojoj ćemo biti kompletni", kaže Adžić.\nVičević pred duel Katara i Valjeva: Veoma važan meč za nas\nVaterpolisti Katara su u prošlom kolu bili slobodni u A2 ligi, a sada ih čeka duel sa Valjevom na svom bazenu (20 sati).\n"Iz A2 lige nijedna ekipa neće ispasti ove sezone, ali meč sa Valjevom nam je veoma važan, jer bismo pobjedom napravili razliku u odnosu na ekipe iz donjeg dijela tabele. Mislim da smo Valjevo i mi približnog kvaliteta, nadam se i da ćemo trijumfovati. Valjevo je organizovan klub, savladao nas je u prvom dijelu sezone u samom finišu", rekao je trener Katara Mirko Vičević i dodao:\n"Imamo mlad tim, mnogo igrača sa 16,17 i 18 godina, pa samim tim i osciliramo. Do sada smo u sezoni uglavnom odradili planirano, iako je bilo nekih mečeva u kojima smo zaslužili više. Na primjer, trebalo je da dobijemo Medvešćak, a remizirali smo, a isto tako smo bili veoma loši protiv Naisa, a izbjegli smo poraz".\nTo što Kataro svoje mečeve ne igra u Kotoru dodatno otežava rad.\n"Nije lako ni finansijski ispratiti sva ta putovanja, zakup bazena... Od Budve i Jadran Carina imamo zaista više nego prijateljsku pomoć, jer nam omogućavaju da treniramo kada želimo. Ipak, teško je da funkcionišemo, jer nam sve to odnosi gotovo polovinu budžeta", istakao je Vičević.


Popboks - Festival muzičkih dokumentaraca Starigrad Paklenica od 3. do 8. avgusta [s2]\nNajave · 31.05.2013. 11:57\nStarigrad Paklenica ponudiće ove godine oko 30-ak filmskih naslova u dugometražnoj formi, uz goste iz sveta filma i muzike. Na festivalu će prema najavi organizatora biti prikazano ukupno 148 ostvarenja.\nZa sada je poznato da će na ovogodišnjem festivalu svetsku premijeru imati film Dušana Moravca Damir Avdić: Pravi čovjek za kapitalizam. Publika će od najnovijih ostvarenja imati priliku da vidi Searching for Sugarman Malika Bendjelloula, Marley Kevina MacDonalda, kao i filmove o Freddieu Mercuryiju grupi Coldplay, Šabanu Bajramoviću... Na ovogodišnjem festivalu biće prikazan Down by the River, film u kojem Hugh Laurie istražuje korene svoje omiljene blues i jazz muzike.\nKonačan program festivala trebalo bi da uskoro bude objavljen. Više informacija možete potražiti na zvaničnoj stranici Stargrad Paklenica filmskog festivala. Izveštaj sa prošlogišnjeg festivala možete pročitati OVDE.\nPogledajte ispod trejler za film Damir Avdić: Pravi čovjek za kapitalizam:


Početak/Hronika/Branislav Jovanović najavio tužbe protiv inspektora zbog neosnovanog pritvora\nVioleta Milićević18. decembra 2020.\nBranislav Jovanović; Foto: Niš moj grad\nNekadašnji direktor niške Direkcije za izgradnju Branislav Jovanović najavio je danas podnošenje krivične prijave protiv višeg javnog tužioca i policijskih inspektora koji su odgovorni za to što su on i sedmoro njegovih saradnika proveli bezmalo dva meseca u pritvoru.\nJovanović je podsetio da su njegovi saradnici i on uhapšeni u martu 2014. godine zbog sumnje da su malverzacijama oko izgradnje toplovoda oštetili budžet grada, ali da su oslobodjeni nakon 59 dana, bez optužnice i vodjenja krivičnog postupka.\nPrema Jovanovićevim rečima, nadležni u policiji i tužilaštvu moraju da odgovaraju zbog neosnovanog hapšenja, kao i zbog toga što će iz državnog budžeta biti izdvojena značajna sredstva za nadoknadu štete ljudima koji su neosnovano bili uhapšeni.\n„Apelacioni sud u Nišu je minulog oktobra potvrdio da je moje hapšenje bilo neosnovano i dosudio mi nadoknadu štete zbog neosnovanog pritvora. Posle šest godina borbe pravda je pobedila.Ovom presudom Apelacionog suda u Nišu stvorena je i mogućnost vođenja krivičnog postupka za zloupotrebu službenog položaja i lažne krivične prijave protiv nas, koju je osmoro koje je podnela Policijska uprava Niš. Oni treba da odgovaraju za višemilionsku štetu koja je naneta budžetu Republike Srbije, koju su na kraju platili poreski obveznici Republike Srbije“, rekao je Jovanović na konferenciji za novinare ispred zgrade Policijske uprave u Nišu.\nOn je kazao da su njegovi saradnici takodje na sudu dobili pravo na nadoknadu štete, ali da dvoje, na žalost, nije dočekalo potvrdu da su bez osnova bili uhapšeni.\n„Uhapšeni smo zbog sumnje da smo oštetili budžet grada, a mi ne samo da nismo oštetili budžet, već je grad za te radnje za koje smo optuženi ostvario dobit od 10 miliona dinara“, rekao je Jovanović.\nPrema njegovim rečima, istina je mogla da bude utvrdjena za samo „pet minuta“, jednostavnim uvidom u dokumentaciju Direkcije za izgradnja grada.\n„Nije bilo potrebe za pritvorom, niti petosatnim pretresom mog stana, niti za višečasovnim ispitivanjem u odeljenju za privredni kriminal niške Policijske uprave“, izjavio je Jovanović.\nKako je kazao Jovanović, uhapšen je zbog političkog obračuna, kao i „osvete“ gradjevinske mafije.\n„Mi smo u to vreme u Direkciji pokretali postupke protiv onih koji su uzurpirali gradjevinsko zemljište, a nisu plaćali gradu „komunalije“ za objekte koji su gradili. Gradjevinska mafija je potplatila ljude koji su pokšali da nam nešto pronadju i da nas ućutkaju“, istakao je Jovanović.\nPrema Jovanovićevim rečima, ista grupa ljudi u policiji i tužilaštvu koja je uhapsila njegove kolege i njega, odgovorna je za to što je još desetak uglednih gradjana Niša u to vreme neosnovano bilo u pritvoru.\nBranislav Jovanović presuda


Obilježena 26. godišnjica pogibije komandanta Zame Dučića - informativa.ba\nVijesti Lokalne vijesti Obilježena 26. godišnjica pogibije komandanta Zame Dučića\nU organizaciji Udruženja 101. brigade, danas je obilježena 26. godišnjica pogibije komandanta manevarskog bataljona ove brigade rahmetli Zame Dučića.\nOvim povodom, saborci, članovi porodice, predstavnici institucija vlasti, te ministar za boračka pitanja Kantona Sarajevo Hajrudin Grabovica položili su cvijeće na mezar ovog hrabrog gazije u haremu Alipašine džamije.\nInače, Dučić je rođen 8. februara 1967. u Plavu.\nPrije izbijanja agresije na Republiku Bosnu i Hercegovinu bio je zaposlen u Arhivu Grada Sarajeva, te se među prvima u svom naselju Hrasno Brdo u kojem je živio sa porodicom uključuje u odbranu grada.\nObnašao je dužnosti komandanta trećeg bataljona 167. slavne motorizovane brigade Prvog korpusa i komandanta 101. motorizovane brigade.\nPoginuo je 24. septembra 1994. na brdu Jasen kod Vareš, a za hrabrost ispoljenu tokom agresije posthumno je odlikovan najvećim ratnim priznanjem "Zlatnim ljiljanom", te je dobio čin majora.\nOznake: #Zamo Dučić #obilježavanje #Arslan Dučić #Zlatni ljiljan #Armija RBiH\nOPĆINA ILIDŽA Obilježena godišnjica bitke za odbranu Stojčevca Lokalne vijesti\nU Tuzli obilježen 15.maj - Dan odbrane grada BiH\nObilježena 28. godišnjica formiranja jedinice 'Crni labudovi' BiH


STIŽU NOVE INVESTICIJE: Ministar Siniša Mali objavio odlične vesti za Srbiju (FOTO) | Novosti.rs\n- Sastanak sa potpredsednikom Vlade Češke Republike i ministrom industrije, trgovine i saobraćaja Karelom Havličekom. Mi ćemo učiniti sve kako bi konkretne investicije o kojima sam razgovarao sa ministrom, a to su ulaganja u turizam, naše banjske kapacitete, ulaganja u telekomunikacije, energetiku i transport, u što kraćem periodu doveli u našu zemlju, kako bi investitori potpisali ugovore i krenuli u njihovu realizaciju. Razgovori sa češkim investitorima su od izuzetnog značaja jer otvaraju mogućnost za dolazak novih fabrika u Srbiju, veću zaposlenost, više novca i budžetu za infrastrukturne projekte, penzije i plate - napisao je Siniša Mali na Instagramu.\nMinistar je objavio i fotografiju na Instagramu sa sastanka.\nSiniša Mali Češka Prag ministar Mali ministar finansija Mali u Češkoj Mali u Pragu


Цела Србија као један музеј\nCela Srbija kao jedan muzej\nUstanove kulture širom Srbije otvoriće svoja vrata 16. maja u večernjim satima i time postati deo sve masovnije manifestacije Noć muzeja. Pod sloganom “Otvori oči u noći”, kulturno blago naše zemlje naći će se pred posetiocima u 47 mesta, među kojima je nekoliko gradova koji prvi put učestvuju u ovoj manifestaciji.\n– Dvanaesta Noć muzeja trajaće koliko i sve prethodne, osam časova, ali će ove godine, na zahtev naših vernih posetilaca, početi sat ranije – od 17.00 do jedan čas iza ponoći – najavila je Ana Jovanović, osnivač Noći muzeja.\nU šetnji kroz kulturne institucije učestvuju i deca, a Jovanović je, na jučerašnjoj konferenciji za novinare, istakla važnost najmlađe publike.\n– Od samog početka trudimo se da negujemo generacije koje će sa osmehom odrastati u muzejima, pa je tako i ove godine pažljivo osmišljena Dečja tura, koja će biti održana na 15 lokacija u Beogradu. Trudimo se da dečji doživljaj kulturnih institucija bude zabavan i interaktivan.\nZemlja partner beogradske Noći muzeja ove godine je Austrija, a kao deo njihovog predstavljanja u srpsku prestonicu stiže nesvakidašnji “muzej na jedan dan”, koji će oživeti u kultnom klubu “Akademija”, u srcu grada. Među 72 lokacije u prestonici, otvoriće se i neki manje poznati prostori koji kriju neverovatne priče, poput Doktorove kule, nekad prve psihijatrijske bolnice na Balkanu.\nCeo Šabac će biti pretvoren u veliki vremeplov, najavio je Branislav Stanković, kustos Narodnog muzeja u ovom gradu.\nProšlogodišnja Noć muzeja protekla je u znaku prikupljanja pomoći za gradove ugrožene poplavama, pa će zato jedna od najugroženijih opština, Obrenovac, i tamošnja biblioteka “Vlada Aksentijević” ove godine s ponosom izložiti svoje sačuvano blago.\n– U poplavama je uništeno oko 20.000 knjiga, ali smo zahvaljujući donacijama uspeli da obnovimo naš fond – poručila je direktorka Ivana Janošević.\nGrad koji je Srbiji podario Hajduk Veljka i Mokranjca, Negotin, prvi put će učestvovati u ovoj zanimljivoj kulturnoj akciji, sa izložbom radova Dušana Stefanovića i modnom revijom koja će dočarati običaje Vlaha u ovom kraju. Noći muzeja ove godine priključuje se i Kosovska Mitrovica. Udruženim snagama, Gradski muzej, Fakultet tehničkih nauka, KC Zvečan, Filozofski i Fakultet umetnosti pokazaće da je uz malu pomoć umetnosti moguće suprotstaviti se sukobima i ratovima.\nNOĆ muzeja u Leskovcu proteći će u znaku najmlađih stanovnika tog grada. Istorijski arhiv predstaviće do sada neviđenu zbirku fotografija i dokumenata o dečjim domovima i njihovim mališanima. Posebno iznenađenje predstavlja učešće “najmlađeg kustosa u Srbiji”, petnaestogodišnjeg Nikole Milovića. On će predstaviti svoju postavku “Kuća u ratu” koja oslikava život tipične srpske porodice za vreme svetskih ratova.


Propada projekat izgradnje malih hidroelektrana | CINS\n30 April 2015, 14:30\nPišu: Dino Jahić, Jelena Vasić i Bojana Jovanović\nNijedna mala hidroelektrana dodeljena na javnim pozivima Ministarstva energetike još nije puštena u rad.\nInteresovanje investitora je bilo veliko, jer bi vlasnici izgrađenih malih hidroelektrana dobili status povlašćenih proizvođača električne energije - tokom 12 godina posle puštanja elektrane u rad imali bi garanciju države da će od njih struju kupovati po višim cenama. Investitori su procenjivali da se manje elektrane mogu isplatiti nakon pet-šest, a veće posle sedam-osam godina, jer se očekuje se da će rasti potražnja, ali i cena električne energije.\nIpak, još tada su napravljeni prvi propusti. CINS je pisao da su zbog nepotpunih provera i nedovoljno preciznih uslova javnih poziva, među dobitnicima lokacija bila i preduzeća u sukobu sa zakonom, preduzeća sa skrivenim vlasništvom u of-šor zonama, ali i ona čiji su vlasnici funkcioneri - u potencijalnom sukobu interesa.\nOvo nije jedini takav slučaj - desetine investitora odustaju od ambiciozno najavljivanog projekta izgradnje malih hidroelektrana u Srbiji. Drugi se i dalje na terenu bore za dozvole i nadaju pomoći od Ministarstva energetike koje je 2013. na dva javna poziva dodelilo 293 lokacije.\nPosledice opšte konfuzije i neažurnosti Ministarstva su višestruke. Razočarani domaći i strani investitori –njih 90 koji su izabrani na prvom javnom pozivu - morali su da ulože u proseku između pet i deset hiljada evra da bi proverili stanje po jednoj lokaciji, što se onda multiplikovalo za one koji su dobili više lokacija. Troškovi generalnog projekta, koji podrazumevaju investicioni projekat, proveru na terenu, brojne dozvole i takse, značajno su veći.\n"Kad smo otišli na teren videli smo da na nekim lokacijama uopšte nema vode ili da je reka pregrađena, da seljaci koriste vodu za navodnjavanje“, kaže Marko Milić.\n„Veliki promašaj je to što je odmah taj ceo katastar dignut na pijadestal Biblije - ako je u katastru, daj mu dozvolu“, dodaje Đorđević.\n„Dok dođete do građevinske dozvole, vi treba da dobijete 91 papir. Nisu to sve dozvole, imate raznih mišljenja, saglasnosti, informacija o nečemu na terenu. To je obećano da će biti skraćeno (...) To se nije desilo“, kaže Zoran Pavlović, koji se za ulazak u ovaj posao odlučio nakon što je video kako to funkcioniše u Sloveniji.\n„Treba dve do tri godine samo za papire. I to da jurite non stop papire. (...) Tako da ako za četiri-pet godina pustite centralu, to je super. To je neki realan rok u Srbiji.“\n„Čovek može da uradi sve papire, da uloži veliki novac i ogroman trud da dobije papire i zbog jedne parcele koju lokalni zemljoradnik tu ne da (...) centrala ne može zbog toga da se napravi. Onda se traže ogromne sume za prolazak cevovoda“, kaže Radovanović.\nZbog svih ovih problema, neki su odustali na samom početku, među njima i sam EPS koji je na prvom javnom pozivu dobio 15 lokacija. Kako kažu u EPS-u, od četiri lokacije su odustali odmah zbog nerešenih urbanističkih uslova, a od preostalih 11 - deset nije isplativo i imaju teško rešive imovinsko-pravne odnose.\n“Obaveštenje o neobaveznosti trojnih memoranduma dobio sam mejlom 24. marta. Mi smo čekali to potpisivanje, za sve ovo vreme smo samo obišli lokacije, jer smo čekali taj memorandum...”, kaže Vukojica Šmigić, direktor Vodoprivrednog preduzeća Ćuprija.\nOvaj tekst deo je zajedničkog projekta CINS-a i BIRN-a, u okviru programa "Jačanje medijskih sloboda u Srbiji" koji finansira Evropska unija. Stavovi izrečeni u tekstu predstavljaju stavove autora i ne oslikavaju stavove EU.\nLista oduzetih lokacija, 2014.\nRang lista odabranih investitora na prvom javnom pozivu


Dokapitalizacija Triglav osiguranje, ad koje nastavlja sa uspjesnim poslovanjem Organi upravljanja Grupe Triglav i dru�tvo Triglav osiguranje, ad donijeli su Odluku o dokapitalizaciji Dru�tva u iznosu od 3 miliona KM. Cilj te dokapitalizacije je ja�anje finansijske stabilnosti Dru�tva, kvalitetno pokri�e tehni�kih rezervi, kao i pove�anje kapitala Dru�tva uop�te.\nOdluka o dokapitalizaciji je provedena, Dru�tvo je dobilo saglasnost Komisije za hartije od vrijednosti na Prospekt o tre�oj emisiji akcija privatnom ponudom. Upis akcija od strane poznatih akcionara izvr�en je 22. decembra 2008. godine, a sredstva od 3 miliona KM upla�ena su 29. decembra 2008. godine.\nGrupa Triglav je kroz ovu dokapitalizaciju pokazala interes i namjeru da dugoro�no ostane na tr�i�tu osiguranja Republike Srpske,\nte da pru�i svoj doprinos razvoju tr�i�ta prenosom znanja i iskustva koje ima na svom tr�i�tu i tr�i�tima zemalja Jugoisto�ne Evrope.\nTr�i�te osiguranja u Republici Srpskoj se mora razvijati u pravcu dobrovoljnih vidova osiguranja, koji se u ovom trenutku ne nude osiguranicima.\nTriglav osiguranje, ad nastavlja sa uspje�nim poslovanjem. U 2008. godini je ostvaren porast premije i dobrovoljnih i obaveznih vidova osiguranja, u odnosu na isti period u 2007. godini. Od ukupno prijavljenih �teta u 2008. godini likvidirano je 97 %, a od ukupno likvidiranih ispla�eno je 93,5 % �teta.


Najmanje osam ljudi je poginulo, dok je deset povređeno kada je automobil udario u grupu ljudi u gradu Gadvas u kolumbijskom departmanu Kundinamarka, javili su lokalni mediji.\nKolumbijske novine "El tiempo" javile su kasno sinoć da su se meštani ranije okupili na mestu gde su se prevrnula dva kamiona, koja su prevozila sladoled i jogurt.\nAutomobil je, navodno, udario u grupu ljudi koji su uzimali robu koja je ispala iz kamiona nakon nezgode.\nPrema prvim podacima, dobijenim od vlasti, kočnice vozila su otkazale, te vozač nije uspeo da zaustavi automobil pre nego što je udario u narod, preneo je "Sputnjik".\nLokalni mediji javili su da je četvoro ljudi poginulo na licu mesta, dok je četvoro njih preminulo u lokalnoj bolnici.\nPOSIPANJE IZ VATROGASNOG KAMIONA U Kolumbiji se nadaju da će kriminal i korupciju smanjiti OSVEŠTANOM VODOM (VIDEO)


Iskoristiti ekspertizu poslovnog sektora u domenu digitalizacije - CorD Magazine\nSaradnja Vlade s privredom doprinela bi razvijanju sveobuhvatnog regulatornog okvira koji bi podržao procese digitalizacije i elektronskog poslovanja i omogućio da Srbija zauzme vodeće mesto u oblasti digitalizacije među zemljama u okruženju\nPrimetan je pozitivan tempo u oblikovanju regulatornog okvira koji će podržati dalji razvoj digitalizacije u Srbiji. U poslednje dve godine pripremljen je i usvojen set novih odluka i zakona za upotrebu elektronskog dokumenta i elektronskog potpisa. Takođe, Odlukama NBS [Nacionalna banka Srbije] omogućeni su video-identifikacija fizičkih lica od strane finansijskih institucija, potpisivanje ugovora putem dvofaktorske autentikacije, kao i instant plaćanja.\nMože se zaključiti da su značajniji regulatorni koraci usledili u domenu digitalizacije finansijskih proizvoda i usluga, što predstavlja osnov za dalju digitalizaciju procesa i usluga u privredi i javnoj upravi.\nSvakako, postoje mesta za dalja unapređenja, naročito u brzini kreiranja regulatornog okvira i njegove koherentnosti. Finalizacija podzakonskih akata koji preciznije uređuju upotrebu elektronskog potpisa, omogućavanje video-identifikacije i pravnih lica, kao i uspostavljanje sistema digitalnog identiteta građana na nivou države – predstavljaju samo neke od ključnih oblasti za dalje delovanje regulatora.\nIako je dosadašnji razvoj digitalizacije ocenjen kao umeren, sprovođenjem novih zakona Srbija dobija šansu da zauzme vodeće mesto u oblasti digitalizacije među zemljama u okruženju.\nPotrebna je veća saradnja države s finansijskim institucijama u razmeni informacija koje bi doprinele efikasnijem procesu kreditiranja građana i privrede\nProširenje servisa i usluga, kao i dostupnih informacija preko eUprave važne su aktivnosti u cilju daljeg unapređenja efikasnosti i smanjenja papirne administracije. Popularizacija servisa, edukacija građana i privrede, kao i širenje svesti o mogućnostima Portala e-Uprave direktno bi uticale na veće poverenje korisnika, masovniju upotrebu i veću efikasnost u radu. Posebno se nameće potreba veće saradnje s finansijskim institucijama u razmeni informacija koje bi doprinele efikasnijem procesu kreditiranja građana i privrede.\nKonkretno, podaci o poreskim i komunalnim obavezama klijenata i dalje nisu dostupni servisu Kreditnog biroa, usled čega banke nisu u mogućnosti da precizno procene kreditnu sposobnost. Takođe, uzevši u obzir visoku stopu upotrebe mobilnih uređaja, efikasnijoj upotrebi portala e-Uprava svakako bi doprinela i optimizacija za mobilne telefone i tablete.\nKako se regulativa i dalje ex post prilagođava dinamičnim tehnološkim promenama, u oblasti digitalizacije i elektronskog poslovanja neminovna je saradnja poslovnog sektora i Vlade. Ekspertiza poslovnog sektora u domenu digitalizacije (naročito IT i telekomunikacionih kompanija) ima potencijal da direktno doprinese celokupnosti i optimizaciji elektronskog poslovanja, posebno u domenu horizontalne povezanosti usluga.\nUpravo saradnjom Vlade sa privredom može se obezbediti sveobuhvatni regulatorni okvir koji će podržati procese digitalizacije i elektronskog poslovanja u svakom aspektu na način da se izbegne njihova nepotpunost. Jedan od primera je zakonom regulisano kreditiranje građana elektronskim putem, ali ne i pribavljanje sredstava obezbeđenja – menice. Digitalizacija menice nije značajna samo s aspekta bankarskog poslovanja već i za privredu u celini.


Вучевић посетио Ченеј, где је асфалтирано 600 метара улице\nHomeVestiVučević posetio Čenej, gde je asfaltirano 600 metara ulice\n21/07/2019Redakcija BALKAN TVVesti, za slajder0\nNOVI SAD: Čenejci su dobili novu asfaltiranu ulicu, na koju su, kažu, decenijama čekali, asfaltirano je 600 metara ulice, a vrednost investicije je 50 miliona dinara.\nSledeće godine, prema najavama gradonačelnika Novog Sada Miloša Vučevića, koji je danas posetio ovu nedavno završenu, Ratarsku ulicu, očekuje i prva faza izgradnje kanalizacione mreže.\n„Završena je investicija na potezu Ratarske ulice, u dužini od 600 metara. Ovo je praktično nova ulica, novi asfalt, kolovoz, trotoari sa obe strane, led rasveta, nova vodovodna i kanalizaciona mreža. Spojene su dve saobraćajnice u Čeneju, Kraj Partizanske, u kojoj su škola, dom zdravlja i nejveći broj drugih javnih objekata, sa Ratarskom“, rekao je Vučević.\nOn kaže da postoje zahtevi žitelja Čeneja da bude asfaltirana najdužu ulicu u tom naseljenom mestu, Ulica Vuka Karadžića.\n„Imamo takav, poptuno opravdan, zahtev, ta ulica jeste u dosta lošem stanju, sada sam se provozao njome, da bih lično video. Nije dobro sada je asfaltirati, iako smo u stanju da to uradimo, ali to nije dobro, jer bismo za šest meseci morali ponovo da je prekopavamo, zbog kanalizacije, koja ovde decenijama nije rešena“, objasnio je Vučević.\nKaže da je „njihov najveći zadatak da reše decenijski problem kanalizacije u Čeneju“.\n„Grad Novi Sad i Uprava za investicije i građevinsko zemljište je ugovorio projektovanje izgradnje 13 kilometara kanalizacione mreže, plus 900 metara konekcije ka budućem prečištaču i ugovoreno je, dakle, pretprojektovanje kanalizacione mreže.\nNe obećavamo sa sigurnošću tačne termine, ali maj, jun bi mogla da bude prva faza tog posla, jer je gotovo nemoguće, i ekonomski i finansijski, sledeće godine uradili celu kanalizaciju u Čeneju“, rekao je Vučević, dodajući da „oni pre njega, koji su se od njega lepše slikali, su dosta obećavali, ali nikada to nisu uradili, jer da jesu, sada bi on i njegov tim mogli da se posvete drugim projektima“.\nKaže da su prioritet za sledeću godinu, što se tiče kanalizacije, Kisač i Čenej.\n„Da krenemo bar prvu fazu da radimo. I, molim vas, ljudi, da date saglasnost da prolazi cevodovod kroz delove vaše parcele. Neverovatno je kako se uvek nađe neki naš sunarodnik da to ne dozvoljava. Evo, sad imamo jedan takav slučaj u Rumenki, sad treba da idemo na eksproprijacije, da se sudimo, a samo hoćemo da pomognemo tim ljudima“, rekao je Vučević.\nNajavio je da će Novi Sad, za dve, tri godine, biti lider po pokrivenosti kanalizacionom mrežom.\n„Kad završimo Rumenku, krenemo Kisač i Čenej, projektujemo Popovicu i druge delove Petrovaradina, podno Fruške gore, mi ćemo biti ubedljivo najveći lideri u Srbiji po pokrivenosti kanalizacinom mrežom i to ćemo biti u rangu sa gradovima srednje Evrope i moći ćemo da se takmičimo sa Ljubljanom i Slovenijom, ako to uradimo u naredne dve, tri godine“, rekao je Vučević.\nGradonačelnik Novog Sada najavio je da će, „ako dobiju podršku naroda, u naredne četiri godine, izmestiti Kvantašku pijacu, izgraditi modernu veletržnicu, gde se pored Žeželjevog mosta, gradi centralni prečistač.\nFOTO:JAROSLAV PAP TANJUG


Vesić: Beograd postavlja zaštitnu ogradu od buke kod medicinskih ustanova\nGradski menadžer Beograda Goran Vesić najavio je danas da će grad do kraja godine postaviti dve zaštitne ograde na autoputu, kod dve zdravstvene ustanove, ukupne dužine od 1.000 metara.\nKako se navodi u saopštenju, ograda dužine 650 metara biće postavljena kod Kliničko-bolničkog centra (KBC) Bežanijska kosa, dok će kod Hitne pomoći biti postavljena ograda od 350 metara.\n“To je kilometar zaštitne ograde na teritoriji grada, i to u najurgentnijim delovima gde se nalaze zdravstvene ustanove. Osim toga, biće uradjena i sanacija dva pripadajuća mosta, a jedan od njih se nalazi kod KBC Bežanijska kosa. Ukupna vrednost svih radova je 150 miliona dinara”, rekao je Vesić.\nOn je dodao da je sa direktorom Javnog preduzeća “Putevi Srbije” Zoranom Drobnjakom dogovorio da se sledeće godine uradi još kilometar zaštitne ograde. Naredne godine će takva ograda biti postavljena najverovatnije na Novom Beogradu i to u delovima gde ljudi svakodnevno čuju buku sa auto-puta.\n“Sa ovim radovima ćemo nastaviti i narednih godina. Ograda nije jeftina, ona može da košta od 800.000 do milion evra po kilometru, ali to imaju svi auto-putevi u svetu, kao i naši novi auto-putevi. Mi ćemo pozvati gradjane da nam daju predloge, posebno gradjane na Novom Beogradu, koje delove da zaštitimo sledeće godine. U skladu sa tehničkim mogućnostima, ‘Putevi Srbije’ će raspisati konkurs početkom sledeće godine”, rekao je Vesić.


Mercedes uklanja CO2 iz čitavog lanca vrednosti, dok Amazon širi svoju evropsku dostavnu flotu za 1.800 električnih kombija\nSeptember 1, 2020 April 23, 2021 adminR\nAmazon ove godine svojoj dostavnoj floti u Evropi pridružuje više od 1.800 električnih Mercedes-Benz kombija. U isto vreme kada je Amazon objavio tu vest, iz Mercedes-Benza su saopštili da su se pridružili sporazumu The Climate Pledge, koji poziva potpisnike da do 2040. godine dostignu neto nula ugljenika u svojim preduzećima (što je za deceniju ranije od cilja Pariškog sporazuma).\n“Amazon dodaje 1.800 električnih dostavnih vozila iz Mercedes-Benza kao deo naše misije da izgradimo najodrživiju prevoznu flotu na svetu, a mi ćemo požuriti da ove kombije pustimo na put tokom godine “, Jeff Bezos, osnivač i CEO Amazona.\nKao poslednji potpisnik klimatskog sporazuma, Mercedes-Benz procenjuje načine za uklanjanje ugljenika iz čitavog lanca vrednosti, od razvoja do mreže dobavljača, od sopstvene proizvodnje do elektrifikacije proizvoda i šire, kao i do obezbeđivanja obnovljivih izvora energije u fazi upotrebe električnih vozila.\nKompanija već dobro napreduje u ovom pravcu: do kraja ove godine portfolio voznog parka sastojaće se od pet potpuno električnih modela i više od 20 priključnih hibrida.\n1200 eSprinter-a i 600 eVitos-a za Amazon\nAmazonova porudžbenica predstavlja prekretnica za Mercedes-Benz kombi vozila, čineći do danas najveću porudžbinu električnih vozila i, ujedno, čineći Amazon svojim najvećim održivim transportnim partnerom na svetu. Više od 1.200 električnih vozila činiće najnoviji električni komercijalni kombi dostupan u Mercedes-Benz-u, eSprinter. ESprinter uključuje najsavremenije bezbednosne funkcije, uključujući električnu parkirnu kočnicu, aktivnu pomoć pri kočenju, kameru za vožnju unazad, asistenciju za slepe tačke i još mnogo toga. Preostalih 600 vozila čine srednji električni kombiji, eVito, kako bi se odgovorilo zahtevima zemalja za vozilima manjeg formata sa nultim emisijama.\nAmazon je takođe posvećen snabdevanju svoje rastuće električne flote čistom energijom. Kao deo sporazuma o klimi, Amazon ulaže u obnovljivu energiju, što je ključni korak ka globalnom rešavanju emisije ugljenika, ujedno se obavezujući da će raditi na 100% obnovljivoj energiji do 2025. godine. Globalno posmatrano, Amazon poseduje 91 projekat obnovljive energije koji može da proizvede preko 2.900 MV i isporuči više od 7,5 miliona MVh energije godišnje. Ovi projekti uključuju 31 komunalni projekat vetra i solarne obnovljive energije i 60 solarnih krovova širom sveta.\nEnvirotainer otvara kontejnersku stanicu u Pekingu


Hueska "prodala" Galana - Sportske novosti\nNaslovna Fudbal Transferi Fudbal Hueska “prodala” Galana\nHueska “prodala” Galana\nŠpanski prvoligaš – Selta Vigo potvrdila je transfer domaćeg fudbalera – Havi Galana u svoje redove.\n26-godišnji levi bek (koji može da odigra i u veznom redu uz levu aut-liniju) stigao je u klub iz Galicije za sumu od 4 miliona eura koliko na ime obeštećenja pripada ekipi, Hueske. Ugovor između samog igrača i uprave kluba je potpisan do leta 2026. godine.\nGalan je fudbalsku karijeru započeo u Badahozu (gradu u kojem je i rođen), a tokom 2015. godine potpisao je za Kordobu. Nakon četiri sezone provene u dresu ovog kluba, stigao je u Huesku, za koju je odigrao 81. utakmicu u predhodne dve godine.\nPrethodni tekstViše nije selektor Ukrajine\nSledeći tekstSrpska “konekcija” u Bolonji


Prijava sezonskih radnika i preko mobilnog telefona | Agrosavjet\nNovi elektronski sistem prijavljivanja sezonskih radnika u poljoprivredi primjenjuje se već godinu dana, a u NALED kažu da je upravo pojednostavljena procedura prijave sezonaca stimulisala poslodavce da ih zaposle. Navode da su rezultati novog sistema prijave odlični, kako za državu, tako i za privredu i građane Srbije.\nDirektorka za regulatornu reformu u NALED Jelena Bojović kaže da je 2017. godine bilo 3.500 prijavljenih radnika kao sezonskih u poljoprivredi, a prve godine zahvaljući mnogo efikasnijem sistemu sada ih je već 26.000.\nPoslije 12 mjeseci primjene, predstavnici NALED otišli su na teren da vide ko su sezonski radnici prijavljeni po novom sistemu, pa su tako sreli i stariju gospođu kojoj je nedostajalo oko 15 dana da bi otišla u penziju, a kojoj je upravo novi sistem prijave sezonaca u poljoprivredi omogućio da to pravo i ostvari.\n– Postoji aplikacija i ukucate samo JMBG radnika i datum za koji hoćete da ga angažujete. To je sve što poslodavac treba da uradi kada angažuje sezonskog radnika – rekla je Bojović.\nNavela je da se kasnije na portalu dobija rješenje od Poreske uprave o tome koliki su porezi i doprinosi koje treba da plati poslodavac za tog radnika, odnosno za sve radnike koje je angažovao.\nOvakva, jednostavnija primena zapošljavanja ovih radnika upravo je stimulisala poslodavce da ih zaposle, a to je, naglašava Bojović, dodatno doprinijelo da i u sam budžet Srbije ode više od dva miliona evra poreza i doprinosa koje do sada država nije ubirala zato što je sistem bio kompleksan i zato što poslodavci nisu znali na koji način da prijave sezonske radnike, a da to bude u korist i njima i samim zaposlenima.\nNALED je, inače, u Sivoj knjizi ukazao na to da bi novi pojednostavljeni elektronski sistem prijave angažovanja sezonskih radnika kakav je primjenjen u poljoprivredi mogao da se primjeni i u oblastima kao što su kućni i pomoćni poslovi, turizam i ugostiteljstvo i građevina, koji imaju povremeno-privremeni ili sezonski karakter.\nNačini kalemljenja voća - primjeri i objašnjenja /VIDEO/\nŠta propisuje federalni pravilnik o novčanoj podršci za ruralni razvoj\nAuthor AgrosavjetPosted on 20/03/2020


Duljević se obradovao smjeni trenera – Haber.ba\nDuljević se obradovao smjeni trenera\nOdluka rukovodstva Dresdena da otpusti Maika Walpurgisa kao trenera ovog kluba očigledno je obradovala pojedine fudbalere.\nHaris Duljević - Haber.ba\nNjegove taktičke metode nisu odgovarale pojedinim fudbalerima kluba iz Dresdena, a jedan od njih svakako je i Haris Duljević koji se nije naigrao pod vodstvom ovog trenera.\nDuljević je dolaskom Walpurgisa izgubio mjesto u startnoj postavi Dynama, a sam Walpurgis je u više navrata isticao da nije zadovoljan pojedinim elementima u igri bh. fudbalera koji nisu dovoljno razvijeni kako bi bio neizostavan dio njegovog taktičkog sistema.\nU tom aspektu je došlo do pomaka tek u posljednjih nekoliko sedmica kada je Walpurgis vratio Duljevića u prvu postavu, ali se rezultati Dynama nisu popravili jer je samopouzdanje ekipe, uključujući i Duljevića bilo značajno poljuljano.\nDynamo je u posljednjih pet utakmica, upisao četiri poraza i jedan remi, te rukovodstvo kluba nije imalo druge nego da Walpurgisu i pomoćnicima uruči otkaz.\nObjava Dynamo Dresdena na Instagramu da Walpurgis više nije trener ovog kluba rezultirala je velikim brojem lajkova, a jedan od njih je i lajk Harisa Duljevića koga je očigledno, više nego ikoga, obradovala ova informacija.\nTeme:Dynamo Dresden, Haris Duljević, Maik Walpurgis, smjena, trener


Propali pregovori, blokada deponije ostaje | A1-Net Novi Pazar\nA1-Net2. aprila 2021.\nU razgovoru sa Mujagićem, meštani su ostali izričiti da će fizičkom barikadom i dalje nastaviti da sprečavaju ulazak kamiona na deponiju i ponovili da je njihov jedini zahtev da odlaganje smeća na ovom mestu bude trajno obustavljeno.\nPredsednik Opštine je kazao da je lokalna samouprava ponudila rešenje da se deponija privremeno sanira i da se dalje nastavi sa odlaganjem smeća uz zajedničku kontrolu meštana i lokalne samoprave, ali i nastojanju da se problem reši u budućnosti.\nOvakav predlog žitelji okolnih sela decidno su odbili obrazlažući da sanaciju deponije neće dopustiti bez uvida u projekat tog posla, podvlačeći da je “na ovu deponiju stavljena tačka” i da dalje niti jedan kamion sa otpadom neće biti odložen na ovom mestu.\nSledeći članakNacionalni saveti pozvali manjine u Srbiji da se vakcinišu\nPrethodni članakPreminula dva pacijenta, 164 hospitalizovano


Izvor: SrbijaDanas.com, 14.Jul.2018, 12:14\nNije jednostavno imati malu bebu u kući!\nRođenje bebe je uvek uzbudljiv događaj, a ako je vaša sestra ili drugarica nedavno dobila prinovu, dobro je da znate kako da se ponašate kada odete u posetu.\nNekoliko važnih i veoma korisnih saveta iznela je jedna porodilja na sajtu Netmums.\nPogledajte zbog čega je najpopularnije ime na svetu za devojčice - SOFIJA!\nPoručuje da >> Pročitaj celu vest na sajtu SrbijaDanas.com << gošće treba da budu "minimalno doterane" ali i da treba da ostave utisak da veruju da je u kući i dalje sve "pod konac".\n- Ukoliko se spremate za posetu sestri, drugarici ili drugoj bliskoj porodilji obucite trenerku, minimalno se našminkajte i zavežite kosu u rep, savetuje Kejt, majka devojčice Evelin, prenosi Index.hr.\nOna objašnjava da će se novopečena mama osećati manje usamljenom što nema vremena da se doteruje, a i gostu će biti prijatnije da uzme dete u naručje bez bojazni da će biti uprljano.\n- Važno je da ne zagledate u eventualni nered. Teško je u prvim danima bebinog života pomisliti na usisavanje, brisanje prašine ili peglanje. Novi roditelji se trude da ostave utisak da sve drže pod kontrolom, pa budite zahvalan gost uz kojeg će pomisliti da u to i vi stvarno verujete, kaže ona.\nMajka savetuje goste da se svakako ne brinu o poklonima i da će se one najviše obradovati kuvanom ručku ili čokoladi.


Poziv za dodjelu malih grantova: Civilno društvo za dobro upravljanje i borbu protiv korupcije u jugoistočnoj Evropi - Zašto ne\nFebruar 6, 2019\t Alisa Karović\nNVO Centri Civilnih Inicijativa (CCI), SELDI partner iz Bosne i Hercegovine, objavio je poziv za dodjelu malih grantova u oblasti borbe protiv korupcije, za organizacije civilnog društva iz Albanije, Bosne i Hercegovine, Crne Gore, Kosova, Makedonije, Srbije i Turske.\nPoziv je objavljen u okviru projekta “Civilno društvo za dobro upravljanje i borbu protiv korupcije u Jugoistočnoj Evropi: Izgradnja kapaciteta za monitoring, zagovaranje i podizanje svijesti”, koji sprovodi SELDI mreža, a uz finanijsku podršku Evropske unije.\nCilj ovog poziva je pružanje podrške lokalnim organizacijama civilnog društva u sprovođenju EU i regionalnih antikorupcijskih politika i programa u navedenim zemljama, a u skladu sa problemima identifikovanim u regionalnom izvještaju Procjena korupcije i skrivene ekonomije u Jugoistočnoj Evropi , Sistemom za praćenje korupcije (CMS metodologijom) i SELDI Strategijom 2020.\nSpecifični ciljevi ovog poziva su: podsticanje učešća korisnika programa u regionalnim mrežama, jačanje njihovih analitičkih i zagovaračkih kapaciteta usmjerenih na uspostavljanje efikasnijih mjera za borbu protiv korupcije i zarobljenosti država, te da nastupaju kao prepoznatljivi i kredibilni agenti promjene.\nU okviru poziva za dodjelu malih grantova, biće dodijeljeno ukupno 60.000 eura, za projekte vrijednosti od 5.000 do 12.000 eura. Concept note na engleskom jeziku, treba poslati najkasnije do 04.03.2019. godine do 16h, na e-mail adresu: [email protected]\nPoziv, kao i dokumentaciju potrebnu za apliciranje možete pogledati na linku: http://www.cci.ba/focus/1/41/68.html\nSEE Check, mreža organizacija za provjeru činjenica u jugoistočnoj Evropi, organizuje digitalni okrugli stol o dezinformacijama o COVID-19, koji će se održati u četvrtak, 7. maja 2020. godine u 15...


Informacije o članstvu – često postavljana pitanja\nLEGO klub Skockani je registrovan kod kompanije LEGO (takozvani RLUG – Recognized LEGO User Group) što znači da kompanija podržava rad kluba kao i događaje koje organizujemo i obezbeđuje deo materijala za izložbe i nagrade za učesnike. Takođe, svi registrovani klubovi imaju pravo učešća u LUGBULK programu koji se organizuje jednom godišnje. Više informacija možete pročitati na sajtu https://lan.lego.com/\nKao registrovano udruženje građana, LEGO klub Skockani ima određene obaveze prema Republici Srbiji (podnošenje godišnjih finansijskih izveštaja) i materijalne troškove koje svako pravno lice ima (npr. troškovi obrade, održavanje računa u poslovnoj banci). Pored toga, naše redovne aktivnosti iziskuju troškove – hosting sajta i domen, štampa promotivnih materijala, transport eksponata, troškovi špedicije i carine, i slično. Zbog svih ovih razloga, klub mora raspolagati operativnim sredstvima za rad. Na skupštini kluba podnose se finansijski izveštaji i transparentno se prikazuju troškovi i prihodi.\nGlavna razlika je u “stažu” – svi novi članovi su pridruženi, dok redovni članovi imaju najmanje godinu dana iskustva u Klubu.\nI pridruženi i redovni članovi imaju pravo da učestvuju na svim izložbama i događajima, pravo da učestvuju u nabavkama, pravo da idu na putovanja koja Klub organizuje, kao i pravo na unapred dogovorenu nadoknadu troškova (put, smeštaj) pri učešću na događajima van mesta prebivališta. Članovi mogu biti nagrađeni za svoje angažovanje u klubu (proporcionalno tom angažovanju) bez obzira na to da li su redovni ili pridruženi i mogu učestvovati u LUGBULK programu ako prihvataju uslove i ograničenja tog programa koje propisuju LEGO klub “Skockani” i kompanija LEGO.


SPC poručila Hočevaru: Vladika Nikolaj i kardinal Stepinac nisu isto\nSAOPŠTENJE I REAKCIJA\nU intervjuu „Politici“ nadbiskup beogradski rekao je da se katolička crkva nije mešala u kanonizaciju srpskih svetaca. Zbog toga je SPC poručila Hočevaru da sveti vladika Nikolaj Velimirović ni po kom osnovu ne može biti „srpski ekvivalent“ katoličkom kardinalu Alojziju Stepincu.\nPovodom izjave beogradskog nadbiskupa Stanislava Hočevara „Politici”, objavljene u tekstu „Katolička crkva nije se mešala u kanonizaciju pravoslavnih svetaca”, Sveti arhijerejski Sinod Srpske pravoslavne crkve reagovao je saopštenjem za javnost.\nTekst saopštenja Sinoda glasi:\nDeleći sa vascelim srpskim pravoslavnim narodom, kao i sa drugim pravoslavnim, pa i mnogim nepravoslavnim hrišćanima širom sveta, najdublje molitveno poštovanje prema ličnosti Svetog Vladike žičkog i ohridskog Nikolaja Velimirovića, Sveti Arhijerejski Sinod Srpske Pravoslavne Crkve oseća obavezu da izrazi javno negodovanje povodom neprimerene i nedobronamerne izjave nadbiskupa beogradskog g. Stanislava Hočevara, date beogradskoj „Politici“ 28. oktobra ove godine, kojom je sebi dao slobodu da, po njemu poznatim merilima, dovede u pitanje svetost Novog Zlatousta, čak poredeći ga sa kardinalom Stepincem ili proglašavajući ga za srpski ekvivalent Stepincu.\nZa razliku od arhiepiskopa kenterberijskog g. Justina Velbija, koji je, zajedno sa patrijarhom srpskim Irinejem, u londonskoj katedrali Svetog Pavla nedavno najsvečanije obeležio stotu godišnjicu Nikolajevog istorijskog govora, beogradski nadbiskup nije dužan da poznaje svetiteljev pastirski i duhovni rad u Ohridu, Bitolju i Žiči niti njegovu mnogostranu međucrkvenu delatnost. Pogotovu ne moraju da ga zanimaju njegova bogoslovsko-književna dela, među kojima postoji i Stoslov o ljubavi i doživljaj neprijatelja kao „surovog prijatelja”, za razliku od Stepinca, koji je napisao da „bizantsko Pravoslavlje” predstavlja „prokletstvo Evrope” i da su Hrvati i Srbi, sledstveno, dva nespojiva sveta. On ne mora da zna ni to da je, za razliku od Stepinca, sveti Nikolaj čitav Drugi svetski rat proveo u internaciji u Ljubostinji, Vojlovici i na kraju u zloglasnom logoru Dahau. Ne sporimo mu ni pravo da stavi pod znak pitanja smisao odluke poglavara sopstvene Crkve, pape Franje, da se obrazuje Mešovita komisija Hrvatske biskupske konferencije i Srpske Pravoslavne Crkve koja treba da odgovorno i istinoljubivo razmotri ulogu Alojzija Stepinca pre, za vreme i posle Drugog svetskog rata.\nA šta je rekao nadbiskup Hočevar?\nNadbiskup beogradski Stanislav Hočevar u razgovoru za „Politiku”, govoreći između ostalog i o osnivanju Mešovite pravoslavno-katoličke komisije za dijalog o Alojziju Stepincu, izjavio je da se „katolici jako čude kako to da se od njih zahteva toliko proučavanje, a nije se postupilo na isti način kada je SPC proglašavala svoje svece.\n„Ako bi se istim kriterijumima proučavali sveci koje je proglasila SPC, da li bi oni bili zadovoljeni? Ali, katolička crkva se nije mešala u kanonizaciju svetaca na koje bi možda ona imala zamerke. Znamo da, na primer, ni u samoj srpskoj javnosti nije bilo jedinstvenog mišljenja oko kanonizovanja vladike Nikolaja Velimirovića, ali on je, ipak, uvršten u red svetih bez dubljeg razmatranja tih zamerki”, rekao je tom prilikom nadbiskup Hočevar.\nŽeli dijalog sa SPC\nNadbiskup beogradski najavio je, posle saopštenja Svetog arhijerejskog Sinoda SPC, da će predložiti dijalog, jer je, kako kaže, ubeđen da je to jedino što priliči članovima Crkve Hristove.\nHočevar u saopštenju dostavljenom medijima ističe da niko od vernika – a najmanje on – nije želeo u bilo čemu upoređivati istorijske ličnosti ili njihovu svetost. On postavlja istovremeno pitanje zbog čega vernici Katoličke crkve u Srbiji moraju da podnose teret nerešenih problema čiji su epicentri izvan Srbije.\n„To su najlegitimnija pitanja. Utoliko više jer ih postavlja manjinska zajednica. No, sada je naša manjinska zajednica svesna reakcija… Ali ne zaboravimo da u našem vremenu svuda postoji i manjina i većina”, naveo je Hočevar i dodao da je odlučan u promovisanju autentičnog dijaloga, te da, kako kaže, „moli Gospodara istorije da svima udeli mir i radost“.\n2016-11-04T20:02:22+01:004 новембра, 2016|Društvo|


Afganistan: Više od 38 miliona dolara za borbu protiv droge - Klix.ba\nAfganistan: Više od 38 miliona dolara za borbu protiv droge\n23.11.2009. u 15:43\nSAD su u okviru podrške borbi protiv droge u Avganistanu, najvećem proizvođaču opijuma u svijetu, potpisale sporazum koji predviđa da se u 27 avganistanskih provincija, koje su eliminisale ili su značajno smanjile uzgajanje opijuma, uputi 38,7 miliona dolara, prenosi AFP.\n"SAD već duže vrijeme podržavaju borbu protiv droge u Avganistanu. Droga je ozbiljan problem koji pogađa čitav svijet a posebno Avganistan, u kome je registrovana najviša stopa zavisnosti u svijetu", izjavio je zvaničnik programa za razvoj američke ambasade Entoni Vejn na konferenciji za novinare.\nMinistarstvu za borbu protiv droge dostavljeno je 38,7 miliona dolara a taj novac će biti podijeljen u 27 različitih pokrajina kako bi se finansirali programi za razvoja i uzgajanje alternativnih kultura.\n"Novac će dobiti 20 od 34 provincija u zemlji koje ne gaje opijum i sedam provincija koje su ove godine registrovala smanjenu proizvodnju", precizirao je general Kodaidad iz Ministarstva za brobu protiv droge.\nOn je izrazio nadu da će u 2010. godini biti još četiri do pet pokrajina u kojima neće biti proizvodnje opijuma, podsjećajući na obećanje koje je predsjednik Hamid Karzai dao tokom polaganja zakletve za novi predsjednički mandat, da će se boriti protiv korupcije i droge.\n"U 2005. godini samo tri avganistanske provincije nisu proizvodile opijum", izjavio je Kodaidad.


Njemačka: Karikaturista otpušten zbog izraelskog premijera Benjamina Netanyahua – Islam PRESS\nNjemački dnevnik Suddeutsche Zeitung raskinuo je višedecenijsku saradnju sa karikaturiston Dieterom Hanitzschem, nakon kritika da je u prikazivanju izraelskog premijera Benjamina Netanyahua koristio “antisemitske klišee”.\nUrednik lista Wolfgang Krach rekao je da je objavljivanjem karikature 15. maja bilo “grešaka” i izvinio se čitaocima, prenosi Reuters.\nKarikatura predstavlja Netanyahua u odori izraelske pobjednice Eurosonga Nette Barzilaie kako drži raketu sa Davidovom zvijezdom u jednoj ruci, a u drugoj mikrofon i izgovara “dogodine u Jerusalemu”.\nNjemački komesar za antisemitizam Felix Klein izjavio je u četvrtak da je list Suddeutsche Zeitung prešao “crvenu liniju” kada je objavio karikaturu Netanyahua sa uvećanim ustima, ušima i nosem.\nKlein, koji je ove godine imenovan na tu funkciju usred zabrinutosti zbog porasta antisemitizma, rekao je za Bild da karikatura objavljena u vodećem njemačkom listu nakon odluke SAD-a da premjeste ambasadu u Jerusalem podsjeća na “slike nacističke propagande koje se ne mogu tolerisati”, prenosi AP.\nOvo je pravo lice moderne Evrope. Dok kažnjavaju karikaturistu zbog izraelskog premijera, istovremeno organiziraju takmičenje u uvredljivim karikaturama poslanika Muhameda. Za tu Evropu je crtanje karikatura o Benjaminu Netanyahuu prelazak crvene linije i antisemitizam, a vrijeđanje poslanika Muhameda sloboda govora.


Drašković: „Srpska je dno dna Evrope, njom vlada autokratija“\nNaslovna Hercegovina Drašković: „Srpska je dno dna Evrope, njom vlada autokratija“\nFoto: BN/ Rodoljub Drašković\nPolitički sistem u Republici Srpskoj je tako postavljen da vlada autokratija i volja jednog čovjeka, rekao je u emisiji „Puls“ BN TV Rodoljub Drašković, predsjednik poslovnog sistema Swisslion.\n„Republika Srpska je dno dna Evrope“, poručio je Rodoljub Drašković, predsjednik Svislajon poslovnog sistema u emisiji „Puls“ BN televizije. On je naglasio da je stanje u Srpskoj rezultat dugogodišnje autokratije i volje jednog čovjeka.\nNikada teža ekonomska situacija u Srpskoj, ocjenjuje Drašković.\n„Jedno shvatite…da je Republika Srpska dno dna Evrope. Zbog toga što je tako postavljen politički sistem, što vlada autokratija. Ko je Skupština RS – u liku jednog čovjeka, ko je Vlada RS – u liku jednog čovjeka. Ko su izvršni organi u RS – u liku jednog čovjeka.“\nNa pitanje ko je taj čovjek, Drašković kaže da ne zna, te da je to za njega apstraktna ličnost, a na pitanje da li je neke poslove dobio zahvaljujući Miloradu Dodiku, on odgovara:\n„Nigdje ništa. Nikakve pomoći. Ja ne govorim o Miloradu Dodiku već o njegovim funkcijama.“\nPovjerenje u vladajuću koaliciju u Srpskoj izgubljeno je onog trenutka kada sam shvatio da saradnja sa njima ništa dobro ne može da donese narodu Hercegovine, kaže Drašković.\n„A sve sa ciljem da od Hercegovine napravimo ambijent, a razvoj privrede u koji će se vratiti mladost, da ih osposobimo i da naselimo Hercegovinu koja je ostala pusta.“\nPoreskoj upravi Srpske, tvrdi Drašković, ne duguje ništa. Industriju alata iz Trbinje je podigao na noge, a danas je, navodi on, spreman da je da Republici Srpskoj.\n„Nudio sam im da predam IAT, ali ne dam radnike, ne dam zaposlene, jer znam da svega u privredi što se uhvatila Republika Srpska narod je završio na ulici, a sve je pod stečajem i otišlo je u propast.“\nU novonastaloj korona situaciji, Drašković smatra da to nije najveći problem Hercegovine, te da je nije mnogo dotakla.\n„Da vas pitam koliko je žrtva odnio kovid-19, a koliko je za ovo vrijeme iseljeno na put u nepovrat mladih ljudi iz BiH.“\nRepublika Srpska ima potencijal, a samo odgovornom politikom privreda može da doživi procvat, tvrdi Rodoljub Drašković predsjednik „Svislajon“ poslovnog sistema od koga, kako ističe živi 15.000 porodica.


„Pruži šapu, budi drug“: Psi iz Prihvatilišta udomljeni na BUM-ovoj akciji - Portal Moj Bečej - Bečejske opštine iz ugla građana!\n„Pruži šapu, budi drug“: Psi iz Prihvatilišta udomljeni na BUM-ovoj akciji\nTokom jučerašnje akcije Bečejskog udruženja mladih „Pruži šapu, budi drug“ tri psa iz Prihvatilišta za životinje, koje su za tu priliku volonteri doveli, našli su novi dom.\nTradicionalnu aktivnost BUM-a obeležila je i mini revija pasa, takmičarskog karaktera. U kategoriji za najljubimca pobedio je veliki šnaucer Edi, vlasnika Igora Jurića, titulu najljubimice ponela je Maja, belgijski šnaucer, vlasnika Gabora Bertoka, za najšarmantnijeg ljubimca proglašen je mešanac Bela, ljubimica Rože Feher, najfotogeničniji je bio mešanac Roki, vlasnika Vladimira Jovanovića, a najumiljatiji, epanjol breton Beni Katarine Sekulić.\nPored toga, aktivisti BUM-a prikupljali su prilog za pse u bečejskom prihvatilištu. Prolaznici su tokom manifestacije donirali 710 dinara, kao i 500 kilograma hrane za pse. „Pruži šapu, budi drug“ jedna je od aktivnosti bečejskih mladih kojom se promoviše odgovorno vlasništvo životinja.


Predsednik Parlamentarnog odbora za stabilizaciju i pridruživanje Vladimir Orlić istakao je u sredu u razgovoru sa predsednikom Odbora za spoljne poslove Evropskog parlamenta Dejvidom Mekalisterom da većina građana Srbije podrava proces evropskih integracija, ali da građani očekuju spremnost EU za dalje proširenje, u trenutku kada Srbija ispuni postavljene kriterijume za članstvo.\n"Javnost u Srbiji očekuje jasan stav EU u tom smislu. Prisutna je velika zabrinutost po pitanju uvođenja taksi na teritoriji Kosova i Metohije od 100 odsto na robu iz centralne Srbije, koje albanska strana ne želi da ukine, kao i zbog očiglednog nepostojanja mehanizama koje bi Evropska unija mogla da iskoristi kako bi ubedila Prištinu da promeni ponašanje", istakao je Orlić, saopšteno je iz Skupštine Srbije.\nOn je ukazao na brojne pretnje i provokacije kojima Priština pribegava, poput formiranja tzv. vojske", javnog zagovaranja Velike Albanije", pretnji integracijom" Mitrovice i otimanjem Trepče, uz svakodnevne blokade humanitarne pomoći, fizičko ugrožavanje Srba na KiM i apsolutno ignorisanje svih preuzetih obaveza iz dijaloga, koje predstavljaju opasnost za živote i Srba i Albanaca, i prete da ozbiljno destabilizuju čitav region.\n"Dok Beograd sa svoje strane pokazuje racionalan, ozbiljan i odgovoran pristup, neprihvatljivo ponašanje Prištine ugrozilo je dijalog u potpunosti i preti da izazove još veću štetu", ukazao je Orlić.\nPredsednik Odbora za spoljne poslove Žarko Obradović i Nenad Čanak, predsednik Odbora za evropske integracije, naglasili su da je strateško opredeljenje Srbije da postane član EU.\nFoto: Savez vojvođanskih Mađara / Promo\nOni su pozvali Uniju da se konkretnije i intenzivnije uključi u pitanje ponovnog pokretanja dijaloga i zatražili jasne poruke podrške procesu evrointegracija u našoj zemlji.\nZamenica predsednika Odbora za evropske integracije Elvira Kovač istakla je da je Srbija dostavila više u potpunosti pripremljenih pregovaračkih pozicija, i sada sa pravom očekuje otvaranje novih poglavlja.\nMekalister je naglasio nedvosmislenu podršku Srbiji u procesu evropskih integracija i preneo poruku da će Srbija postati punopravna članica Evropske unije onog momenta kada bude ispunila sve tehničke uslove i kada sama bude spremna za taj korak.\nOn je naglasio da glavne vrednosti Unije ostaju demokratija i vladavina prava i da je EU, učeći iz sopstvenih grešaka, zauzela stav da svi postavljeni kriterijumi moraju biti ispunjeni pre samog ulaska u Evropsku uniju.\n"Jasno je da to znači da su pred države kandidate danas postavljeni teži zadaci nego to je to bio slučaj sa drugim državama u prošlosti, ali će se o proširenju odlučivati na osnovu individualnih rezultata, bez opasnosti da kandidati za članstvo jedni druge usporavaju u tom procesu", naveo je Mekalister.\nSa delegacijom Odbora za spoljne poslove Evropskog parlamenta, koju predvodi Mekalister, sastali su se predsednici i zamenici predsednika odbora za odbranu i unutrašnje poslove, za Kosovo i Metohiju i za ustavna pitanja i zakonodavstvo.\nČlanovi Odbora Evropskog parlamenta interesovali su se za pitanje reforme vladavine prava, reforme pravosuđa, a takođe ih je zanimao i stav delegacije Narodne skupštine po pitanju slobode medije i borbe protiv korupcije, saopšteno je iz skupštine.\nGovoreći o vladavini prava, kroz prizmu parlamenta, istaknuto je da Narodna skupština obezbeđuje zakonske okvire, koji direktno doprinose njenom unapređenju, ali da se u određenim slučajevima nailazi na poteškoće pre implemantaciji tih zakona.\nIpak, pored toga beleži se napredak u vladavini prava, o čemu svedoči i podatak da je tokom prethodne godine stopa opšteg kriminala smanjena za devet odsto, a da je u drugoj polovini 2018. godine otkriveno dvostruko više koruptivnih dela nego u prvoj polovini te godine, to ne govori o povećanju stepena korupcije, već o efikasnosti rada policije.\nMaja Gojković i Dejvid Mekalister\nMekalister je dodao i to da je Odbor za spoljne poslove kao svoju poslednju misiju u ovom sazivu EP izabrao da poseti Zapadni Balkan, čime je potvrdio značaj koji Evropska unija pridaje ovom regionu. Naredni izveštaj o napretku Srbije očekuje se po okončanju izbora za Evropski parlament.\nSastanku su prisustvovali predsednica i zamenik Odbora za odbranu i unutranje poslove Marija Obradović i Marko Đuriić, kao i član tog Odbora Aleksandar Marković, predsednik i zamenik predsednika Odbora za Kosovo i Metohiju Milovan Drecun i Goran Bogdanović, predsednik i zamenik predsednika Odbora za ustavna pitanja i zakonodavstvo Đorđe Komlenski i Gordana Čomić.


Ovo je NAJGLUPLJI glumac svih vremena - BIZlife\nOvo je NAJGLUPLJI glumac svih vremena\nPoznati glumac Met Dejmon je rekao za sebe da je „najgluplji glumac svih vremena“. Naime, novinar BBC-ja je razgovarao sa Metom i glumcem Kristijanom Bejlom povodom promocije novog filma „Ford v Ferrari“, i u tom razgovoru Met je rekao sledeće:\n„Sviđa mi se činjenica da mi je dozvoljeno da sa ponosom izjavim da sam najgluplji glumac svih vremena, najgori biznismen ikada“.\nProšlog meseca 49-ogodišnji glumac je izjavio da mu je reditelj Džejms Kameron ponudio 10% od profita koji ostvari film „Avatar“, ako prihvati ulogu glavnog lika Džejka (koga je na kraju igrao Sem Vortington).\nDa je Dejmon prihvatio ulogu bio bi bogatiji za 250 miliona dolara, piše BBC. „Avatar“ je zaradio više od 2.7 milijardi dolara.\nBejl je zatim prokomentarisao: „Ooo, to bi bilo korisno!“\nKomičari iz Srbije i regiona svakog meseca u Jazz kantini „LISABON“\nNajskuplji ikada: Ovo je ručni sat prodat za 31 MILION $ (FOTO)


Tokom praznika u Beogradu malo vakcinisanih\nU vreme poslednjih prazničnih dana manje građana nego od uobičajenog broja je došlo da primi zaštitnu vakcinu od virusa korona.\nGlavni grad Srbije prednjači na polju imunizacije, ali čini se da je ipak teško dostići postavljeni cilj da bar 80 odsto stanovništva primi zaštitnu vakcinu. Stručnjaci upozoravaju da je zbog širenja omikron varijante virusa primanje treće doze od ključne važnosti za odbranu od virusa.\nTokom praznika u Beogradu je splasnula volja za vakcinisanjem. Oni koji dolaze na vakcinisanje kažu da žele da zaštite sebe i svoju okolinu od teške bolesti. „Najviše zbog sebe jer imam neke pridružene bolesti, kako se to kaže. Šećer i visok pritisak" kaže Goran Stojković iz Beograda.\nDragana Urošević došla je da primi drugu dozu cepiva na punktu za imunizaciju formiranom na beogradskom Sajmu. Ranije je već preležala zarazu virusom korona, ali je ipak odlučila da se vakciniše. „Praktično, prošlo je devet meseci od kad sam imala koronu, tako da bolje da požurim sad da preduhitrim sledeći. Verovatno ću primiti i treću dozu."\nDo sada je prve dve doze vakcine primilo oko 62 odsto Beograđana.\nViše od pola miliona građana primilo je treću dozu u glavnom gradu Srbije. Sa prvom dozom cepiva imunizovano je više od 63 odsto odraslog stanovništva. To istovremeno znači da više od 35 odsto nije primilo ni jednu dozu vakcine. Gradsko rukovodstvo i medicinski stručnjaci u prvom redu obraćaju se njima, nevakcinisanim građanima da što pre počnu sa imunizacijom. Ali, skreću pažnju i na to da treća vakcina pruža najveću zaštitu protiv omikron varijante.\nI dok se građani Srbije slabije vakcinišu, u velikom broju stižu strani državljani da ovde prime zaštitno cepivo. Kažu, u svojim matičnim državama dugo treba da čekaju da stignu na red, ili im vakcine nisu ni dostupne. Ajrin iz Rusije kaže: „Kod nas ima „Sputnjik V", ali sa njom je teže putovati. Zbog toga sam sada primila drugu dozu „Fajzera"."\nTreća vakcina podiže odbranu od omikron varijante na 70 odsto – kaže dr Snežana Kalabić, koordinatorka punkta za imunizaciju na beogradskom Sajmu. „Trenutno u Srbiji imamo veliki broj zaraženih i omikron i delta sojem. Ljudi se malo teše, misle da su slabiji simptomi kod omikrona, ali mi ne znamo kako će to do kraja biti. Sada je zaražen veliki broj mladih ljudi koji su dočekivali novu godinu u velikim grupama, a šta će biti za desetak dana kada se zaraze i njihovi ukućani, stariji, mi ne znamo."\nKoordinatorka punkta za imunizaciju na beogradskom Sajmu ističe da je važno primiti zaštitno cepivo. Dosadašnja iskustva pokazuju da oni koji su dobili vakcinu lakše podnose zarazu.


Odluka o diplomatskim odnosima s Kosovom nije nova odluka – Nadlanu.com\nOdluka o diplomatskim odnosima s Kosovom nije nova odluka\nBEOGRAD, 9. februara 2010. (Beta) - Crnogorski Premijer Gore Milo Đukanović izjavio je danas da je odluka o uspostavljanju diplomatskih odnosa Crne Gore i Kosova doneta u skladu s nacionalnim interesima Crne Gore i celog regiona.\n"To nije nova odluka, već iz 2008. kada je Ministarstvo inostranih poslova dobilo zaduženje da uspostavi diplomatske odnose (posle priznavanja nezavisnosti). Utoliko nas je iznenadila oštra reakcija dela javnosti Srbije", rekao je Đukanović za beogradsku Televiziju B92.\nPrema njegovim rečima, Crna Gora je pokazala "senzibilitet" jer nije žurila u donošenju odluke o priznavanju nezavisnosti Kosova.\n"Doneli smo odluku u skladu s našim nacionalnim interesom i interesima u regionu", rekao je Đukanović i dodao da je Podgorica ocenila da je pitanje Kosova rešeno rezolucijom 1244 Saveta bezbednosti UN.\nOn je govoreći o manjinama u Crnoj Gori rekao da Crna Gora ima ustav i garantuje prava svim svojim građinima.\n"Zakonom se nudi šansa da, ko se oseća kao manjina, to može izraziti u skladu s međunarodnim standardima. Crna Gora jasno sebe izgrađuje kao multietničku zajednicu i građansku državu, a ne kao konfederaciju nacionalnih zajednica", rekao je Đukanović.\nO zastupljenosti Srba u državnim organima, on je rekao da se nekoliko ministara opredeljuju kao Srbi i da je nekoliko važnih direktora srpske nacionalnosti, ocenivši da Srbi nisu diskriminisani.\nCrnogorski premijer je rekao da nema prepreke da osumnjičeni za šverc velike količine kokaina iz Južne Amerike Darko Šarić dobije crnogorsko državljanstvo sve dok ne bude pravosnažno osuđen.\nĐukanović je, povodom istraze koja se protiv njega vodi u Italiji zbog navodnog učešća u švercu cigareta, rekao da je obavestio italijansko tužilaštvo da je spreman na saradnju.


Coca-Colin projekat Od izvora do mora uspješno realizovan u Tuzli - Gracija\nPark Dragodol u naselju Tušanj bio je početna stanica akcije čišćenja u okviru Coca-Colinog projekta Od izvora do mora. Očišćen je prostor oko sprava za igru – klackalica, ljuljaški, vrtuljka, penjalice – tunela, piramide i tobogana sa pješčanikom, kao i igralište za mali fudbal i košarku sa asfaltnom podlogom. Mladim volonterima Let’s do it inicijative potpomognuti su učenicima završnih razreda Medicinske škole u Tuzli i članovima ekološke sekcije, a na ruti čišćenja ka stadionu Tušanj pridružili su se učenici Elektrotehničke škole.\nProjekat Od izvora do mora fokus stavlja na edukativnu komponentu kojom se kroz rad sa učesnicima akcija i kroz kampanju sa medijskim partnerima promoviše značaj odgovornog odlaganja kao i odvajanje otpada. Plastična ambalaža, papir i limenke – koji su reciklabilan otpad, prikupljaju se odvojeno od ostalog otpada koji nije moguće ponovo koristiti. Namjera je da se kroz projekat ostvari i značajan uticaj na promjenu navika građana. Uz to, jedan od važnih ciljeva je jačanje saradnje između ključnih aktera uključenih u proizvodnju, distribuciju, prikupljanje i reciklažu plastične ambalaže.\nAkcija čišćenja u Tuzli okupila je oko 70 učesnika a bila je to šesta akcija čišćenja u okviru projekta koji je počeo 7. septembra akcijom prikupljanja ambalažnog otpada uz obale rijeke Drine i kroz Višegrad. Projekat se nastavio akcijama u Foči, Rudom, Bihaću, Tomislavgradu, današnjom u Tuzli a završni događaj i akcija u Sarajevu će biti realizovani 29.10. na području Opštine Centar – Sarajevo.\nPrethodni članakIncijativa bh fotografa ART FOR HEART: INSPIRASALA NAS JE HRABROST MALIŠANA\nNaredni članakZašto muškarci spavaju nakon seksa?


Investicije veće nego u svim zemljama zapadnog Balkana zajedno. Vučić ponovo uhvaćen u laži! – Gerila\nGerila > Društvo > Investicije veće nego u svim zemljama zapadnog Balkana zajedno. Vučić ponovo uhvaćen u laži!\nobjavljeno na Nov. 09, 2017 u 11:11 am\n“Želim da se kao predsednik Srbije pohvalim, i da kažem da Srbija ove godine, u prvih 8 meseci ima 1,6 milijardi evra stranih direktnih investicija, što je 8,3% više nego što smo imali prethodne godine, a prethodne godine smo imali više nego sve ostale zemlje i teritorije zapadnog Balkana zajedno.“\nSa druge strane, u bazi podataka Svetske banke nalaze se ponešto drugačiji podaci o neto prilivu SDI.\nPrema ovim podacima, Srbija je u 2016. imala neto priliv SDI od 2,3 milijarde dolara. Sledi je Albanija sa milijardu i 87 miliona dolara, pa Makedonija sa 573 miiona, Bosna i Hercegovina sa 259,4 miliona, Kosovo sa 239,3 miliona i Crna Gora sa 226,7 miliona dolara.\nUprkos ovim razlikama (najveće odstupanje kod Crne Gore), zbir SDI u ovih pet zemalja zapadnog Balkana – prema podacima Svetske banke – iznosio je 2,39 milijardi dolara. Ponovo – više nego u Srbiji. I u ovakvom rasporedu, Srbija je treća po SDI per capita, iza Albanije i Crne Gore.\nTagoviinvesticijelažstrane investicijevučićvučkozapadni balkan


Novi sukobi na protestima „žutih prsluka“ u Parizu, policija koristi suzavac - Sputnjik Srbija\n18:46 25 Avgust 2019\n16:34 02.02.2019 (osveženo 16:42 02.02.2019) Preuzmite kraći link\nU subotu se u Parizu održava „Beli marš“, akcija podrške povređenim učesnicima protesta. Oko 12.00 sati učesnici akcije su se okupili na Trgu Feliksa Ebua u 12. arondismanu francuske prestonice i krenuli preko Trga Bastilje ka Trgu Republike, gde su počeli neredi.\nPripadnici Pokreta „Žuti prsluci“ izlaze na ulice kako bi nastavili da vrše pritisak na vladu francuskog predsednika Emanuela Makrona. Kako navodi AP, protesti protiv Makronove ekonomske politike, za koju kritičari kažu da ide u korist bogatima, planirani su u Parizu i drugim francuskim gradovima.\nPrema navodima vlasti, oko 2.000 osoba povređeno je u protestima od početka demonstracija 17. novembra, a najmanje četiri osobe zadobile su ozbiljne povrede očiju.\nTakođe, deset osoba je poginulo u saobraćajnim nesrećama koje se povezuju sa akcijama „žutih prsluka“.


UZ VELIKI DOPRINOS KRUŠEVLJANA: Srbija vicešampion Evrope u badmintonu u konkurenciji do 17 godina – Kruševac PRESS\nUZ VELIKI DOPRINOS KRUŠEVLJANA: Srbija vicešampion Evrope u badmintonu u konkurenciji do 17 godina\nAutor J. Marković\t Objavljeno 04.09.2019. 0\nReprezentacija Srbije u badmintonu, za koju je nastupilo troje takmičara iz Kruševca, osvojila je srebrnu medalju na Evropskom ekipnom prvenstvu za igrače do 17 godina kojese održava u poljskom gradiću Gniezno.\nU finalu bolja od senzacije sa Balkana bila je evropska badminton velesila, Danska, kojoj je bio znatno olakšan posao budući da je Srbija igrala bez svog prvog reketa u ženskoj konkurenciji – povređene Sare Lončar.\nPut ka evropskoj vicešampionskoj tituli u Poljskoj naša reprezentacija je počela rutinskom pobedom u grupi 5 nad Finskom (4:1). Sa istim rezultatom preslišana je i Italija (4:1), dok je potvrda prvog mesta u grupi i plasmana u četvrtfinale usledila u duelu sa Republikom Irskom (4:1).\nU četvrtfinalu Srbija je nadigrala Englesku dok je u borbi za finale pobeđena Ukrajina. Prvo su Tomić i Vitmanova savladali Artema Nosova i Mariju Stoliarenko s 21:13, 17:21, 21:17. Potom je Lukić rutinskom pobedom na Vičeslavom Jakovljevim (21:11, 21:9) doneo našoj reprezentaciji prednost od 2:0. Tračak nade Ukrajincima je probudila Polina Buhrova koja je savladala Bogdanovićevu 21:9, 21:11. Kao i protiv Engleza, i u duelu sa Ukrajincima egzekutori su bili Tomić i Lukić. Ubedljivo s 21:13, 21:8 bacili su na pleća muški dubl Vlodomir Kuluzajev, Vitalij Reva i tako Srbiju odveli u veliko finale, i to na njenom prvom ekipnom nastupu na evropskim šampionatima nakon čitave decenije.\n“Ovo je najveći srpski uspeh ikada i jako mi je drago što sam deo istorije. Na ovom turniru sam uspeo da popravim puno stvari, podignem samopouzdanje i kvalitet na možda najveći nivo do sada. Ispunio sam najviši cilj za ovu godinu, a to je evropska medalja. U nastavku Evropskog prvenstva nam predstoje individualna takmičenja koja sa nestrpljenjem očekujem. Probaću da nastavim u istom ritmu i nadam se da će to biti dovoljno za nova odličja”, izjavio je nakon turnira Sergej Lukić.\nbadmintonNina BogdanovićSara LončarSergej Lukić\nAKCIJA POLICIJE: U “fordu” pronađeno 1,7 kilograma marihuane


obrazovanje Arhive - Stranica 6 od 8 - EU Info Centar\nDebata mladih parlamentaraca u Novom Sadu: Najvredniji doprinos pravom putu za budućnost Evrope\nNasilje nad ženama - najčešći oblik kršenja ženskih prava\nPočinje emitovanje TV serije „EVROPA, BRE!“\nU subotu, 31. maja, televizija Prva počinje emitovanje igrane serije "Evropa, bre!" u produkciji Delegacije Evropske unije u Srbiji i producentske kuće Monte Royal Pictures. Svaka od 26 epizoda serije upoznaje gledaoce sa nekim aspektom evropskih integracija i prilagođavanjem Srbije tom procesu, ali i ukazuje na vrednosti koje Srbija ima i može da unese u EU.\nEU i Srbija zajedno u borbi protiv diskriminacije: Devenport\nBorba protiv diskriminacije je prioritet EU i dobro je da Vlada Srbije sada ima svoju strategiju za tu borbu, rekao je šef EU Delegacije Majkl Devenport, koji je sa srpskim zvaničnicima prisustvovao akciji "Imam srce, ne mrzim" oranizovanoj povodom početka Evropske nedelje protiv rasizma i diskriminacije.\nProbleme ne pravi jezik nego ljudi\nŠta je pokazala debata o jeziku i rodnoj ravnopravnosti u EU info centru pod nazivom "Vojnik/vojnikinja, sudija/sutkinja... Kako se moj posao zove u ženskom rodu".\nAutobus za lakši pristup tržištu rada\nEURAXESS – Prezentacija Istraživača u pokretu kreće na turneju kroz 29 gradova u 22 države.


source.ba | Sindikat osnovnog obrazovanja podržao manifestaciju 'Dan tradicionalne porodice' koja se održava dan pred Povorku ponosa\nSindikat osnovnog obrazovanja podržao manifestaciju 'Dan tradicionalne porodice' koja se održava dan pred Povorku ponosa\nSamostalni sindikat osnovnog obrazovanja i odgoja FBiH - Kantonalni odbor Kantona Sarajevo podržao je organizaciju mirne šetnje i manifestaciju „Dan tradicionalne porodice“ zakazane za subotu, 7. septembra u Sarajevu.\nSutra šetnja "Dan tradicionalne porodice", u nedjelju "Povorka ponosa": Evo šta se očekuje na ulicama Sarajeva!\n- Raduje nas da se na miran i transparentan način promovira vrijednost porodice kao glavnog stuba društva - navode iz ovog sindikata.\nU današnje vrijeme kada su na ovim podnebljima zbog političke nestabilnosti i uslova života narušeni svi principi porodice, kako se dodaje u saopćenju, nema sumnje da je neophodno učiniti sve kako bi se ukazalo na vrijednosti tradicionalne porodice i na taj način svakog građanina podsjetiti i dati mu mogućnost da bira između onoga što je vrijednost i onoga ko misli drugačije.\n- Pozivamo članstvo Samostalnog sindikata osnovnog obrazovanja i odgoja FBiH - Kantonalni odbor Kantona Sarajevo da svojim prisustvom podrže mirnu šetnju i manifestaciju - navodi se u saopćenju Samostalnog sindikata osnovnog obrazovanja i odgoja FBiH - Kantonalni odbor KS čiji je predsjednik Saudin Sivro.\nTagovi: Dan tradicionalne porodiceSaudin SivroPovorka ponosaSindikat


Srpska napredna stranka - Wikipedia, slobodna enciklopedija - Википедија, слободна енциклопедија\n(Preusmjereno sa Srpska napredna stranka (2008))\nZa istoimenu stranku u Kraljevini Srbiji, v. Srpska napredna stranka (istorijska).\nSrpska napredna stranka je politička stranka desnog centra koja uglavnom okuplje nekadašnje članove Srpske radikalne stranke koji su stali uz bivšeg zamjenika predsednika Tomislava Nikolića, nakon njegovog sukoba s Vojislavom Šešeljom.\nStranka je nastala u septembru 2008. godine, prvobitno kao poslanički klub Skupštine Srbije pod nazivom Napred Srbijo, u koji je ušlo (pored Nikolića) 17 poslanika SRS-a koji su posle toga izbačeni iz stranke.\nTomislav Nikolić je od odlaska u Hag Vojislava Šešelja, optuženog pred Haškim tribunalom, bio prvi čovek Srpske radikalne stranke. Dva puta je bio kandidat SRS na predsedničkim izborima 2004. i 2008. koje je oba u drugom krugu gubio od Borisa Tadića. Odnosi između Nikolića i Šešelja su se pogoršali tokom 2008.\nSukob između njih dvojice je izašao u javnost nakon Nikolićeve izjave da će radikali u Narodnoj skupštini Republike Srbije glasati za usvajanje Sporazuma o stabilizaciji i pridruživanju Evropskoj uniji, što je naišlo na otpor Šešeljevih pristalica.\nNikolić je 5. septembra 2008. podneo ostavku na mesto šefa poslaničke grupe i zamenika predsednika Srpske radikalne stranke i osnovao poslaničku grupu „Napred, Srbijo“. Sa svojim pristalicama, među kojima su bivši generalni sekretar SRS Aleksandar Vučić i potpredsednik Narodne skupštine Srbije i bivši general Božidar Delić, 10. oktobra Nikolić je registrovao Srpsku naprednu stranku, a 21. oktobra je održana osnovička skupština u Sava centru.\nIme Srpska napredna stranka je nosila i jedna od najjačih stranaka iz vremena Kraljevine Srbije.\nZvanična prezentacija Srpske napredne stranke\nDobavljeno iz "http://sh.wikipedia.org/w/index.php?title=Srpska_napredna_stranka&oldid=1486949"\tKategorije: Političke partije u SrbijiKonzervativne partije\tNavigacijski meni\nOva stranica je zadnji put izmijenjena 17:16, 11 ožujak-март 2013.


Nestašicu šećera izazvao je špekulant, a isporuke šećera narednih dana biće u količinama koje daleko nadmašuju potrebe, poručio je državni sekretar u Ministarstvu trgovine Uroš Kandić.\nU izjavi za RTS on je rekao da je nestašicu šećera izazvao jedan špekulant iz Kolubarskog okruga koji nije puštao šećer u prodaju.\nKandić je naveo da će narednih dana oba proizvođača šećera isporučivati do 400 tona. On je istakao da se u normalnim situacijama troši 260 tona dnevno.\nKandić je naveo da ne može da tvrdi da šećera ima trenutno u svim supermarketima u Srbiji, ali da će se u narednim danima situacija sa šećerom popraviti.\nCena šećera je uredbom vlade ujednačena za sva pakovanja, tako da više neće potrebe za enormnom kupovinom šećera u kilskim pakovanjima, što je bila dosada situacija. U prvih 20 dana maja i više od 200 posto je porasla tražnja za tom vrstom šećera, rekao je on, prenosi Dnevnik.\nDodao je da je veletrgovac iz Kolubarskog okruga bio jedan od ključnih faktora za nestašicu i da je zajedničkom akcijom tržišne i poreske inspekcije, policije i drugih državnih organa utvrđeno da kod njega na lageru uskladišteno 2.000 tona šećera u pakovanju od jednog kilograma.To je desetodnevna potreba Srbije kompletne za kilskim pakovanjem šećera, a za taj deo Srbije koji je on snabdevao, to je količina koja premašuje mesec dana, naveo je on.\nKandić je naveo da je ta firma kod proizvođača imala 30.000 tona šećera, što je desetina ukupne godišnje proizvodnje u Srbji, a taj šećer nisu puštali u prodaju.\nOn je pozvao građane ukoliko primete da je u nekoj prodavnici cena šećera u pakovanju od jednog kilograma viša od 89,99 dinara, u pitanju kršenje uredbe Vlade Srbije i da to prijave tržišnoj inspekciji.\nI “Siemens” se potpuno povlači iz Rusije\nInflacija u Evropskoj uniji u aprilu iznosila 8,1 odsto


Pariz za ukidanje antiruskih sankcija što pre - 29.06.2016, Sputnik Srbija\nPariz za ukidanje antiruskih sankcija što pre\nPariz želi da antiruske sankcije budu ukinute što pre, ali sve zavisi od realizacije Minskog sporazuma, izjavio je ministar inostranih poslova Francuske Žan... 29.06.2016, Sputnik Srbija\n17:28 29.06.2016 (Osveženo: 11:05 05.09.2021)\n© Sputnik / Tьerri Monass / Uđi u foto-galerijuMinistar inostranih poslova Francuske Žan Mark Ejro\n© Sputnik / Tьerri Monass\nPariz želi da antiruske sankcije budu ukinute što pre, ali sve zavisi od realizacije Minskog sporazuma, izjavio je ministar inostranih poslova Francuske Žan Mark Ero nakon sastanka sa ruskim kolegom Sergejem Lavrovom.\n„Sankcije nisu naš cilj. Mi isto želimo da one budu ukinute što pre… Međutim, sve je to povezano sa realizacijom tačaka Minskog sporazuma u okviru ’normandijskog formata‘. I poruka koju šaljem Rusiji: mi to želimo, nismo zatvoreni, ali je potrebna realizacija Minskog sporazuma“, izjavio je Žan Mark Ero.\nOdnosi Rusije i Zapada pogoršali su se usled situacije u Ukrajini. Zemlje EU prvo su uvele individualne sankcije fizičkim licima, a zatim su primenjene ograničavajuće mere po sektorima, koje obuhvataju određene grane privrede.


nuklearna bezbednost - Sputnjik Srbija\nPutin odobrio osnove državne politike u oblasti nuklearne bezbednosti\nPredsednik Rusije Vladimir Putin odobrio je osnove ruske državne politike u oblasti nuklearne i radijacione bezbednosti do 2025. godine.\nAmerika nastavlja vojne vežbe sa Seulom, a istovremeno republikanski senator poziva Pentagon da počne sa sklanjanjem porodica pripadnika vojske SAD iz Južne Koreje.\nRusija neće dozvoliti potkopavanje strateške stabilnosti zbog američkog PRO\nMoskva će preduzeti sve što je potrebno da američka protivraketna odbrana (PRO) ne potkopa stratešku stabilnost Rusije, izjavio je stalni predstavnik Rusije pri NATO-u Aleksandar Gruško.\nKina sprema nuklearnu patrolu na Pacifiku\nUsred narastajuće napetosti između SAD i Kine zbog spornih oblasti u Južnom Kineskom moru Peking je spreman da prvi put u istoriji pošalje u patrolu po Tihom okeanu nuklearne podmornice.\nBan Ki Mun zabrinut zbog situacije na istoku Ukrajine\nGeneralni sekretar Ujedinjenih nacija Ban Ki Mun izrazio je tokom susreta s predsednikom Ukrajine Petrom Porošenkom zabrinutost zbog bezbednosti na istoku te zemlje.\nSAD nemaju osnova da govore o ruskoj samoizolaciji na temu nuklearne bezbednosti. Ona igra vodeću ulogu u toj oblasti i jedan je od inicijatora borbe protiv nuklearnog terorizma, izjavili su u Ministarstvu inostranih poslova Rusije.


LGBT | Labris\nInstitucije Novog Pazara potpisale Memorandum o saradnji za prevenciju diskriminacije LGBT osoba\nMemorandum o saradnji, kojim se lokalni organi obavezuju da će se sistemski boriti protiv svakog oblika diskriminacije manjinskih grupa, 13.marta su u Novom Pazaru potpisale lokalne institucije i organizacije civilnog društva.\nOvo je prvi dokument kojim se, lokalni organi zaduženi za zaštitu prava građana, obavezuju na međusobno umrežavanje, praćenje i aktivno reagovanje na slučajeve diskriminacije LGBT osoba. Osim u Novom Pazaru, memorandumi o saradnji potpisani su još u šest gradova - u Subotici, Beogradu, Nišu, Pančevu, Novom Sadu i Kragujevcu.\nRead more about Institucije Novog Pazara potpisale Memorandum o saradnji za prevenciju diskriminacije LGBT osoba\nNiš protiv diskriminacije LGBT osoba\nU Gradskoj kući u Nišu, potpisan je memorandum o saradnji između grada Niša, Policijske uprave, Centra za socijalni rad, Doma zdravlja, Instituta za javno zdravlje, Nacionalne službe za zapošljavanje i svih relevantnih institucija kao i organizacija civilnog društva.\nOvo je važan korak u sprečavanju diskriminacije i nasilja nad LGBT populacijom, rečeno je na sastanku.\nRead more about Niš protiv diskriminacije LGBT osoba\nIzrada ovog sajta omogućena je uz podršku američkog naroda putem Američke\nagencije za međunarodni razvoj (USAID).\nZa sadržaj na sajtu odgovoran je Labris - Organizacija ua lezbejska i ljudska prava i\nsadržaj ne mora nužno održavati stavove USAID-a i Vlade Sjedinjenih Američkih Država.